Rasul Mirhashimli (Rəsul Mirhəşimli\nCəlala atılan güllə bu dəfə “Yanıq Kərəmi”yə dəydi: Ədalət köçdü bu dünyadan\nAşıq Ədalət dünyasını dəyişdi. Bir zamanlar sazın ahəngi ilə dünyamızı dəyişən Aşıq köçdü bu dünyadan. Ədalət eşqimizi saza bağlayan sonuncu ozanımız idi bu dünyada.\n“Bir saz olub gəldim dilə” nidası ilə Ələstdə olanları anladan Şah Xətai ilə yol alıb, “Dur, Şahi-Mərdanın ayağından öp” həsrətini sözün qüdrəti ilə naxışlara toxuyan Aşıq Abbas Tufarqanlı cığırına düşən Ədalət ölüm adlı hökm gəldiyində ondan başqa qalmayacaq həqiqətin hikmətinə büründü. Bundan sonrasını “Əhli-mömin görə bilməz, pünhana baş endirir”.\nBizim nəsil Cəlala dəyən güllələrin ağrısı altında inləyən “Yanıq Kərəmi” ilə böyümüşük. Atılan hər güllədən sonra kəsilən saz havasının sızıltıları altında “Ürəyimi nişan al, ağrıdır axı” nidası ilə zarıyan bir sevginin naləsi içimizi Ədalətin ifası ilə yandırıb. O dövrün insanları bəlkə də bir komsomolçunun öldürülməsindən daha çox Humayın sevgisindən düşməninin ayağına gedən Cəlalın cəsarətinin gülləyə verilməsinə ağlayırdı.\n"Yeddi oğul istərəm" filmi ekranlara çıxandan sonra Kələntər rolunun ifaçısı İsmayıl Osmanlı camaat arasında dolaşmağa xəcalət çəkirmiş. Deyirlər ki, mərhum aktyor bu rola çəkilməsinin peşmanlığını keçirirmiş. Cəlalı güllələyəyən Kələntətə görə insanlar İsmayıl Osmanlını qınayırmış. İndi nə qədər qəribə görünsə də o dövrün insanları filmlərdə yaşanan acılara həyat gerçəkliyi kimi yanırdı.\nSöyləyirlər ki, həmin filmə görə qınananlardan biri də Aşıq Ədalət olub. Aşıqla bağlı xatirələrdən danışan bir nəfər deyib ki, Cəlalın güllənlənməsi səhnəsində Ədalətə irad tutub insanlar. “Gözünün qabağında elə oğulu güllələyirlər, sən də saz dınqıldadırsan”, deyiblər aşığa. Ədalət and-aman edirmiş: “Bir olan Allaha and olsun, Cəlalın ölümündən sonra sazı daşa çırpıb qırmışdım, namərdlər sonra o səhnəni filmdən kəsib çıxardıblar, günah məndə deyil”.\nMəncə, həmin epizod filmdə qalsaydı, çox təsirli səhnə olardı.\nAşıq Ədalətin ölüm xəbərindən sonra onun ifasını dəfələrlə dinlədim. “Hicran Kərəmi” havasını çox sevirəm mən. O havada vüsalın ardınca atını dördnala çapan bir Aşiqin, həsrətin bağrını dəlik-deşik etmiş qəribə sızıltısı var. Məşuquna qovuşmayacağını bilən Aşiq sonunda qırılacaq ümidin eşqinə suya həsrət bir yolçunun ilğıma yürüməsi kimi qaçır. Hər dəfə əlini uzatdıqca o çeşmə aşiqdən gözə görünməyəcək məsafədə uzaqlaşır. Aşiq qəlbini cadar-cadar eləmiş sevgisini ələmə döndərib o eşqin sonsuzluğunda canına qəsd edir.\nƏdalət qədər saza və özünə qəsd edən aşıq görmədim. Onu dinləyənlər aşığın barmaqları altında inləyən sazın halına yanırdı.\nTəbrizin yollarına düşüb, Əslinin eşqilə canını yandıran Kərəm bir daha dinməyəcək. Aşıq Ədalət köçdü bu dünyadan.\nBir "Kərəm gözəlləməsi" "Hicran Kərəmi"yə dönüb "Ruhani"yə qovuşdu.\nPərdə-pərdə zilə yüksələn Sazımızın sonucu simi də qırıldı...\nBu qədər insanın sevgisini qazanmış Ədalətə bu böyüklükdə Bakıda vidalaşmaq üçün bir səhnə tapılmadı. Xəstəlikdən qurtulmaq ümidi ilə paytaxta üz tutan Aşığın sevənlərini pərişan hala salıb, Qazaxa göndərdilər. İndi Ədalətin dəbi keçib axı, daha dünyanın da ədaləti yoxdu...\nАвтор: Rasul Mirhashimli на 05:00 Комментариев нет:\nƏvvəllər doğulub, böyüdüyüm yerləri yuxumda gördükcə dəli kimi oyanırdım. Yuxularda itirdiyim yurdumun peşmançılığını oyandığım andan növbəti gecəyədək daşıyırdım. Yaş ötdükcə insanlar arasında sərsəm kimi gəzirəm. Bir insanın ölənlərə həsəd apardığını gördünüzmü? Mən həsəd aparıram, o karvana qoşulub getdilər, mən qaldım deyə. “Bir gözyaşı düşər torpağa, torpaq anlar insanı. İnsan anlamaz…”\nBir il də gəldi dərdimizin üstünə. Qubadlının işğal tarixi ilə illəri saymağa başlamışıq. 24 olur avqustun 31-də…\nBir xatirə gəldi ağlıma…\n1993-cü il aprelin 15-də Qubadlının ozamankı icra başçısı Elxan bəylə Laçından dönürdük. Maşını artilleriya atəşinə tutdu ermənilər. Bəlli idi ki, icra başçısının avtomobilini hədəf kimi nişan verən biri vardı. Onun kimliyini sonradan öyrəndik. Hədəfdə biz idik, amma faciə Muradxanlı kəndinin sakini gənc bir qadını qoynuna aldı. Övladını atəşdən qorumaq üçün evə girmək istəyəndə mərmilərdən biri o gənc ananın üzərinə düşüb, onu parça-parça eləmişdi. Bədənin parçalarını yerdən toplayıb, dəfn elədilər. Bu gün o qadının ölümünə həsəd apardım. Çünki neçə ildi dağılmış parçalaramı özüm toplaya bilmirəm.\nAllah o qədəri mənə yazsaydı, o zaman hələ bir yaşı tamam olmamış oğlum atasının şəklinə baxa-baxa böyüyəcəkdi. Atasızlıq dərdi ilə yanaşı, “atam müharibədə ölüb”, deyilən bir qüruru da yaşayacaqdı.\nQubadlı mənim məsumluğumun yurd yeri idi. Qubadlı o yerdə qazandığım ən böyük dəyərin beşiyi idi. Həyatımda ilk yerdə dayanan o dəyəri illər sonra Qubadlını itirdiyim kimi itirdim.\nO ölüm həmin gün məni qoynuna alsaydı, atamın son nəfəsində kəndimizin buz bulaqlarını bir-bir sadalayıb, çəkdiyi həsrətin yanğısına yerdən yerə girməyəcəkdim. Qış günü Sumqayıtda ağacların dibində qar gəzib, atamın son arzusunun ardınca göz yaşı içində qaçmayacaqdım. Topladığım qarı acgözlüklə xışmalayan atamın atəşi müvəqqəti öləzidikcə qəlbim atəş-atəş yanmayacaqdı.\nİtirdiyim dəyərin doğru xəbərini gətirənə canımı verərdim deyib, bu ümidin heç zaman gerçəkləşməyəcəyini bilmək diri gəzib, ölü kimi yaşamaqdı.\nYox, əgər siz ölmədiyini düşünürsüzsə, gətirin sizin diri bildiyiniz Rəsulu mən də görüm!\nАвтор: Rasul Mirhashimli на 06:28 Комментариев нет:\n“Allah yoxdur” deyən ateist özü də bilmədən Allahı zikr edir” – Müsahibə\n“Nəzərə alsaq ki, inanclı insan üçün dini, peyğəmbəri ailə üzvlərindən, valideynlərindən də əzizdir”\nSon zamanlar sosial şəbəkələrdə insanların dini inancını aşağılamaq meyilləri sürətlə artmaqdadır. Bunun cəmiyyətdə az-çox tanınan şəxslər tərəfindən həyata keçirilməsi isə problemi daha da dərinləşdirir. Təbii ki, hər bir insan öz inanc və fikirlərində azaddır. Lakin bu azadlığı başqasının inanc sistemini aşağılamaq səviyyəsinə gətirmək isə yolverilməzdir.\nModerator.az İslamın batini yönlərini, həqiqət, İlahi mahiyyət fenomenlərini azacıq da olsa çatdırmaq üçün araşdırmaçı jurnalist Rəsul Mirhəşimli ilə müsahibəni təqdim edir:\n- Rəsul bəy, media və sosial şəbəkədə bir qrup insanlar son zamanlar həqiqət anlayışını, İlahi mahiyyət fenomenini bir kənara qoyub, xurafatı əsl İslam kimi dəyərləndirir və tənqid edirlər. Bu yarımçıq mülahizələr cəmiyyətdə nə qədər çaşqınlıq yarada bilər?\n- Allah-Təala buyurur: “Biz insanı ən gözəl biçimdə yaratdıq!” (Tin surəsi, ayə 4). Allahın yaratdığı heç bir şeydə qüsur olmaz. Mömin, müsəlman Allahı sevərək, Onu tanıyaraq zikr edir. Bu hikmətdəki gözəlliyi bəyan edən ən müstəsna cəhət odur ki, münkir (inkar edən), müşrik (şərik qoşan), münafiq (nifaq salan) belə, Allahı zikr edər. İnkar etsə, şərik qoşsa da dilinə Allahın adını gətirər. “Allah yoxdur” deyən ateist özü də bilmədən Allahı zikr edir. Ən gözəl biçimdə yaradılışın hikməti də budur.\nBu hikməti göz önünə alın, bütün yaradılmışlara Allahın bir gözəl əsəri kimi nəzər edin. Zahirdə bu gözəllik görünməzsə belə, fitrətdəki gözəlliyə baxın. Çünki O “insanı ən gözəl biçimdə yaratdı!”\nİnsanların münasibəti dinin mahiyyətini dəyişmir. Allah qatında doğru din İslamdır, buyurur Rəbbimiz. Allah Rəsuluna (s) Quranı nazil edib və bu Kitabın hökm və hikmətlərini də Qiyamətədək var edəcək.\nBəzi insanlar dinin mahiyyətini bir kənara qoyub, hansısa müsəlmanın davranışını din kimi təqdim edir. Bir çox hallarda dinə qarşı hücumların kökündə İslam dini haqqında biliklərə sahib olmayanların düşüncələrində üzə çıxır. Son zamanlar dinə hücum edənlərin düşüncələrindəki diletantlıq başqa bir tərəfdən adamın öz sahəsi barədə yetərli biliklərin olmadığını nümayiş etdirir. Belə görünür ki, indi ən asan iş elə dinə və müsəlmanlara hücumlardan ibarətdir.\n- Ümumiyyətlə, İlahi mahiyyət, həqiqət və dinin nə olduğundan danışaq? Məsələn, həqiqətlə din arasında nə kimi fərqlər var?\n- Ümumi baxışlarda din və həqiqət arasında fərq yoxdur. Amma bu məsələnin mütləq mahiyyətini araşdırmaq iddiasına düşsək, din Allahın peyğəmbərləri vasitəsilə insanlara göndərdiyi düşüncə və həyat tərzi, həqiqət isə mütləq gerçəklikdi. Dini hər kəs bir cür anlaya bilər, lakin həqiqətin mahiyyəti dəyişməzdir. Hər kəsin öz həqiqəti olsa belə, mütləq həqiqət Yaradanla başlayıb, Yaradanda da bitər. Həqiqət Allahın Özünü təcəlla etdiyi hər şeydədir.\nİnsanların isə dini dünyagörüşü və qulluq, ibadət anlayışı fərqlidir. Qul, Aşiq və Tacir ibadətlərinə bölür ariflər bu qulluq anlayışını. Ticarət dünya malının alınıb-satılmasıdır. İbadətini ticarətə çevirən abidlər bütün mənalarda qınanılır. İbadət insana Allahdan başqasına qul olmamağın hikmətini öyrədir ki, əbd, (qul) olan ibadətini – qulluğunu ticarətə çevirməz.\nTicarət ifadəsinin bir təsəvvüf anlamı da var. Burada isə məna tamam başqadır. "Ariflərin anlamında ticarət dünya malı ilə deyil, qəlb aləmində Haqqın müşahidəsi ilə ölçülür. Burada söhbət mənəvi dəyərlərdən gedir. Aşiqlər isə öz nağd olan canını verib, Haqqın vüsalını alarlar. Kəsrət aləmi də bir növ ilahi nurların təcəlli etdiyi bazardır. Ariflərin mənfəəti və zərəri də qızıl-gümüşlə deyil, batini saflıq dərəcəsi ilə ölçülür" ("Fərhəngi-lüğat və istilahat və təbirati-irfani", Doktor Seyyid Cəfər Səccadi; "Fərhəngi-Nurbəxş", Doktor Cavad Nurbəxş).\nBir ilahidə bu məna belə ifadə edilir: "Eşqin bazarında canlar satılar, Sataram canımı alan bulunmaz..."\n- Mən İslam fəlsəfəsini dərk etməyib, onu aşağılayan insanlara izah etmək üçün sizə bu istiqamətdə bir neçə sual verəcəyəm. Lakin əvvəlcə İslamın, Qurani-Kərimin hamı tərəfindən dərk olunmayan batin qatından azacıq da olsa danışaq: Allahda yaşayıb, Allahda itməyin düsturunu necə verə bilərsiniz?\n- Təsəvvüf dünyagörüşünün ilk şəhidi Mənsur Həllacın yaşadığı çevrədə belə bir mövzu dartışması aparılır. Sual belə idi: “Qiyamət günü Allah insanlardan nəyi soruşacaq, nəyin hesabını çəkəcək?” Hər kəs öz anlayışı ilə sualı cavablandırır. Söhbəti dinləyən Allah dostu Şibli Bağdadi bu suala belə cavab verir: “Qiyamət günü Allah soruşacaq ki, Mən sizin yanınızda idim, siz kimin yanındaydız?”\nAllahla yaşayıb, Allahda yaşamaqla Allahda itmirlər. Bəzi sufilərin qəlbi bir təcəlla ilə aşıb daşır, bu təcəlladan məst olub, “Cübbətül sivallah” (“Cübbəmin altında Allahdan başqası yoxdur”), deyir, bəzi ariflər isə hər təcəllanı növbəti mərhələyə keçid bilir. Amma bütün irfan sahibləri bir şəxslə müqayisədə çox kiçik qalırlar. Bu da Allah Rəsuludu (s). Allah Rəsulu (s) hər gün yetmiş məqamı adlayıb, hər yeni məqamda özündən əvvəlki olanlara istiğfar edirdi. Çünki bu lütf peyğəmbərinə Allahdan verilmişdi və Rəbbimiz bunu belə bəyan edir: “(Ya Peyğəmbər!) Məgər Biz (haqqı bilmək, elm və hikmət dəryası etmək üçün) sənin köksünü (qəlbini) açıb genişlətmədikmi?!” (“Şərh” surəsi, ayə 1).\n- Makrokosmosla mikromosmos yəni, insanla kainat arasındakı münasibətlərdən danışaq. Onlar arasındakı qarşılıqlı əlaqə insanda hansı dəyişiklik yaradır?\n- İnsan kainatdan ayrı deyil. Başqa sözlə, kainat elə insanın özündədi. İmadəddin Nəsimi yazırdı ki, “Hər nə yerdə, göydə var Adəmdə var. Hər nə ayda, ildə var Adəmdə var”.\nKainatda dəyişikliklər olduğu kimi, insanda da olur. Yəni insanın da qasırğası, tufanı, leysanı var. İnsanın davranış və hərəkətləri başqalarına rahatlıq və problemlər yarada bilər. Torpaqdan cücərən bitki yağışla, qulluqla boy atar, insanın söylədiyi bir söz başqasını zirvəyə qaldırar, ya da dünyadan bezdirər. Kainatda var olan insan, başqa şəkildə özündə bir kainat daşıya bilər.\n- İnsan özünə, yaxud, evinə gedən yollarda niyə azır?\n- İnsan bəzən özünə gedənin yolunu bilmir, bəzən o yolu tapmaq insana çətin olur. Bu yolu axtaran insan mütləq onu tapacaq. Özünə gedən, evinə aparan yolu bulacaq. Bir çox hallarda bu yolu dərk etməkdə ağıl acizdi. Aşiq onun üçün aşiqdir ki, ağlını kənara qoyub. Eşqə gedən yolu ağılla tapmaq olmaz. İlahi eşqə mübtəla olmaq yola girməklə başlayar. Bu yola təkbaşına girmək mümkün deyil. Yolçunu irşad edən Mürşidə ehtiyac hər zaman var. Bu yola girməyin şərtlərindən ən əsası başını verməkdir. Başını verə bilməyən mürid deyil. Baş vermək anlayışı Eşqə gedən yolda ağıldan imtina etməkdir. Yola girib, Mürşidini tapan kəs özünə və evinə gedən yolu heç bir halda itirməz.\n- Cəmiyyətdəki əksər ateistlər həqiqətənmi, özlərini hamıdan bilikli göstərmək məcburiyyətindədirlər?\n- Zənnimcə, istənilən insanın fikirlərinə dözümlü yanaşmaq lazımdır. Bu sözü deyən ateist olsun, ya inanclı insan - hər kəs o birini dediklərini anlayışla qarşılamağı bacarmalıdır. Bu anlayışın dərəcəsi isə, dini və inancı təhqirə bəhanə verməli deyil. Dindar ateistin inanmamasına dözümlü yanaşmalı, ateist də kiminsə inancını hədəf seçməməlidi. Allahımız bizə “Sizin inandıqlarınız sizə, mənim dinim də mənədir!” (“Kafirun”surəsi, ayə 6) hikmətini öyrədir.\n- İslama, xüsusən də Qurani-Kərimə zidd deyilən fikir cəmiyyətdə niyə bu qədər rezonansla qarşılanır?\n- Biri başqa bir insanın ailə üzvlərini, əzizlərini təhqir etsə, həmin şəxs bunu dözümlü qarşılamayacaq. Nəzərə alsaq ki, inanclı insan üçün dini, peyğəmbəri ailə üzvlərindən, valideynlərindən də əzizdir, o zaman bəzi insanlar dediklərinin məsuliyyətini anlamalıdır.\nBir məsələyə də münasibət bildirməyi gərəkli bilirəm. Bu da ateist düşüncədən daha çox ətrafa aqressiya püskürən “din” anlayışıdı. Bəzilərinin düşüncəsində müsəlman olmağın əsasında əhli-sünnənin şiələrə nifrəti, yaxud əksi dayanır. Bu siyasi ideologiya, mayasında ingilis siyasəti daşıyan ərəb (əməvi) və fars əxlaqı ilə yoğrulmuş dünyagörüşü insanların beyninə yeritmək üçün dəridən-qabıqdan çıxır. Hədəf seçdikləri siyasətin ilk planında insanların düşüncəsindən vətən anlayışını silmək, zombiləşmiş nəsil yetişdirmək, bu ölkə üçün gələcək qarşıdurmaya təməl hazırlamaqdı. Zənnimcə, bizə cəmiyyət olaraq gərəkli olan milli kimliyi olan dindar anlayışıdı.\n- Biz onları azad cəmiyyətin vətəndaşları kimi adi qəbul edə bilmərik?\n- İstənilən insanın söylədiyi fikri adi qəbul etmək olar. Amma bu sözü söyləyən də nəyi söylədiyinin məsuliyyətini anlasın və etika qaydalarını tapdamasın. Azadlıqla bağlı bir məşhur fikir var: “Azadlıq o demək deyil ki, mən nə bilsəm, edə bilərəm. Azadlıq odur ki, sən mənə heç nə edə bilməzsən”.\n-Sonuncu sualım-biz niyə həqiqət haqqında bu qədər asanlıqla danışa bilirik? Niyə hamı düşünür ki, onun barəsində danışmaq iqtidarındadır?\n- Bəzən danışanlara elə gəlir ki, həqiqətdən danışırlar. Əslində, dedikləri öz həqiqətləridir. Hər kəsin həqiqəti mütləq Həqiqətdən ya ayrıdı, ya da Ondan təcəlladı. Gəlin, bir qədər müqayisə edək bu mövzunu. Kimsə Allah Rəsulunu (s) Yaradanın tərif etdiyi şəkildə tərif edə bilməyəcək. Lakin elə sözlər var ki, rast gələn kimi dərk edirsən, bunlar ilahi ilhamdan bir zərrədir. Bu mənada Azərbaycanın dahi şairi Məhəmməd Füzuli yazır:\nMən ləbin müştaqiyəm, zöhhad kövsər talibi,\nNitekim, məstə mey içmək xoş gələr, huşyarə su.\nAydındır ki, Füzuli bu şeirində Allah Rəsulunu (s) vəsf edir. "Şairin demək istədikləri budur ki, Aşiq Allah Rəsulunun (s) dodağından süzülən, dilindən çıxan hər sözü Allahın sözü bilir.\nBu sözlər ya Allahın Hz.Cəbarillə (ə) Rəsuluna (s) nazil etdikləri, ya da Rəsulunun (s) Allahdan ilham alaraq buyurduqlarıdır. Bunların mahiyyətinə uyğun Allah Rəsulunun (s) dilindən çıxan hər söz ayə, hökm, hikmət, hədis olur. Füzuli Allah Rəsulunun (s) söylədiklərinə aşiq olduğunu, zahidin isə Cənnət istədiyini dilə gətirir. Aşiq Məşuqunun eşqindən məst olduqca ona mey, ayıq olana isə su içmək xoş gələcək. Bu eşqdən məst olan Aşiq o məstlikdən ayılmaq istəməz.\nBurda ləb, zöhhad (zahid), mey, məst ifadələri həqiqi mənada işlənən kəlmələr deyil, məcaz təşkil edir. Sözün bir şeirdə simvola çevrilməsi mövcud olan başqa bir hikmətin açarı rolunu oynayır. Fikrimizi əsaslandırmaq üçün yuxarıda adlarını çəkdiyimiz kəlmələrin rəmz və simvol olaraq anlamlarını araşdırmağa çalışaq. “Ləb” farsca “dodaq” mənasındadır. Bu sözün lüğəvi izahıdır. Həmin kəlməni təsəvvüf ədəbiyyatındakı simvol və ya rəmz olaraq izah etsək, onda başqa məna ortaya çıxacaq. Bu yerdə “ləb” mələk vasitəsilə Peyğəmbərə (s), qəlb tövsiyyəsi ilə vəlilərə enib gələn söz mənasını verir. İdrak edilməsi və hiss edilməsi şərtiylə vasitəçisiz gələn söz, sevgilinin dedikləri mənası ilə başa düşülməlidir. Zöhd anlayışı isə pəhrizkarlıq, dinin qadağan etdiyi şeylərdən çəkinmə, vaxtını ibadətdə keçirmə, tərki-dünyalıq anlamındadır. Sonda sözü keçən tərki-dünyalıq anlayışı dünyadan çıxmaq mənasını vermir. Sözü bu mənada anlamaq Qurani-Kərim hikməti ilə ziddiyət təşkil edər. Allah-Təala Qurani-Kərimdə belə buyurur: “Əgər göylərin və yerin ətrafından (çevrəsindən) kənara çıxa bilərsinizsə, çıxın” (ər-Rəhman surəsi, ayə 33).\nQurani-Kərimin bu ayəsinə işarə edən Seyid Əbülqasim Nəbati şeirlərinin birində belə yazır:\nDərdi-hicran çarəsin hərçənd bildim, səbr imiş,\nNeyləyim, billah, bu dəryanın kənarı yoxdu, yox.\nBu qədər danışmağın sonunda özüm üçün gəldiyim nəticə belədi. Bu danışdıqlarım kimlərəsə mübahisə üçün əlavə imkanlar açacaq.\nMübahisə yaradan fikirlər isə həqiqətdən daha çox bir insana aid olan düşüncələrdi. Həqiqəti anlayıb, dərk eləmək insan ağlının hüdudlarını aşar. Çünki doğrusunu Allah bilir.\nАвтор: Rasul Mirhashimli на 11:00 Комментариев нет:\nZəhranın üzünə çilənən qan rəngindədir ölkə\nDüşünürdüm, Türkiyədə yaşayan sənətçimiz körpə Zəhranın ölümündən yazıb. Güman edirdim ki, özünün imkanı çatan qədər ermənilərin bu vəhşiliyini sosial şəbəkədə paylaşacaq. Elə deyilmiş…\nTürkiyədə yaşayan Əməkdar artistimiz bəstəkar dostunun müdafiəsinə qalxıbmış. Aktrisa deyib ki, bəstəkarı gözdən salanlar “xainlik” edib.\nHər kəs eyni cür düşünmək zorunda deyil. Amma nədənsə sənətçi xanımın “evində dəfələrlə çörək kəsdiyi” bəstəkar 2 yaşı tamam olmamış körpə Zəhranın həyatının yarımçıq kəsilməsindən heç nə yazmadı.\nAzərbaycanı regionçuluq diqtəsi ilə bölmək ziyalılıq iddiasını özünə təlqin edən heç kimə baş ucalığı gətirən hal deyil. Regionçuluq arealçı düşüncə tərzidi. Arealçı olmaq da insana xas olan normal düşüncə sayıla bilməz.\nAzərbaycan onsuz da yetərincə bölünüb. Təbrizi, Xoyu, Mərəndi, Savalanı İran işğalında, Dərbəndi rusun, Zəngəzuru, Qarabağı erməni tapdağında. Bu qədər bölünmədən sonra bir az da siz bölsəz, bu ölkədən nələr qalacaq, özünüz təxmin edin.\nRegionçu olmaq dünyaya bağlanmaq, nəfsinin köləsinə çevrilməkdi. Bir ziyalının düşüncəsi “motal pendiri”, “10 kq ət”lə zahirə çıxa bilməz. Ziyalı mənəvi dəyərlərin tərənnümçüsü, onu xalqa aşılamalı olan yüksək dəyər sahibidir.\nHz. Mövlana Cəlaləddin Rumi buyurur: “Əgər sən bir tikə loxmanın ardınca düşmüsənsə, demək, özün də bir loxmasan”. İnsanlıq maddi və mənəvi kriteriyaların bir yerdə olmasında qərar tutub. Mənəvi dəyərdən aralı düşüb, maddiyyat gəzənlər insanı ucalda biləcək olan daxili azadlığı itirənlərdir. Bu cür yaşamaq, əslində, gerçək həyat sürmək deyil, Allah-Təalanın buyurduğu, “Biz insanı ən gözəl biçimdə yaratdıq!” (Tin surəsi, ayə 4), hikmətinə qarşı çıxmaqdır. Böyük şairimiz Nəsiminin yazdığı, “Adəmi həm həqq, həm insan eylərəm”, misrasında işarə etdiyi məna insanın köləlik qəfəsini sındırıb, Haqqın yanında yer alması ilə zahirə çıxır.\nİyulun 4-dən başlayan bir Zəhra yanğısı var Azərbaycanın. 18 ayını yenicə tamam etmiş körpənin bir xain güllə ilə üzünə çilənən qan rəngindədir ölkə. Erməni vəhşiliyinin tapdağı altında inləyən Vətəndi Azərbaycan.\n“Bakılı-rayonlu” qovğasında nəfəsi təntiyənə qədər susmadan danışan adamlar bu “savaş”da çox kiçik görünür.\nАвтор: Rasul Mirhashimli на 05:44 Комментариев нет:\n"Hesab soracaq yalnız Allahdır" - Rəsul Mirhəşimli\nTanınmış araşdırmaçı jurnalist Rəsul Mirhəşimli AZADİNFORM-un “Uğur sirri” layihəsinin qonağı olub.\n- Uğurun rəngi, dadı, qoxusu, səsi, görüntüsü necədir və ona toxunmaq nə zaman mümkündür?\n- Uğurun rəngi yəqin ki, ən parlaq rənglərdir. Çünki insan uğura yetişəndə içi-dışı parlayır. Qoxusu uğurdan təsirlənən insanın ətrafa verdiyi müsbət emosiyalardan doğur. Səsi qəlbdən gələn fərəhin insan səsində, nitqində təzahürüdür. Görüntüsü uğurun bəxş etdiyi sevinc kimidir. Uğura toxunmaq o uğuru qazanmaqdır, ona yetişməkdir. Uğur qazanmış insanın ayaqlarının yerdən üzüldüyü hansı ənginliklərə qədərdisə, o şəkildə də görünür.\n- Daha çox din üzrə araşdırmalar aparırsınız. Bəs İslamda uğurla bağlı nə deyilir?\n- Allah-Təala Quranda ayələrin birində buyurur: “Onlara dünyada da, axirətdə də müjdə vardır. Allahın sözləri (verdiyi vədlər) heç vaxt dəyişməz. Bu, böyük qurtuluşdur (uğurdur)!” (“Yunus” surəsi, ayə 64) Müsəlmanın savab əməllərinin əvəzində Allahdan gələn mükafat, dünya və axirət səadəti ən böyük uğurdur. İnsanın səbrli olmağı onun uğurudur. Çünki Allah səbrli olanlarladır. Səbr usanmadan bir işin sonunun mütləq müsbət olacağına inanmaqdır.\n- Dinə sahiblənənlərin daha çox uğur qazanddığı deyilə bilərmi? Belə bir statistika varmı? Yoxsa bu nisbi məsələdir?\n- Yəqin ki, bunu ayrıca götürmək düzgün olmaz. Uğur qazanan insanlar var, qazanmayanlar, yaxud az qazananlar var. Sadəcə, dini inanclı insan bütün işlərini Allaha həvalə edir, Onu vəkil tuturlar. “Bütün yaxşılıqlar Allahdandır” hikmətinə uyurlar.\n- Deyirlər, yanlışlar olmadan doğrular tapılmaz. Uğursuzluq yanlışlardanmı doğar, sızcə?\n- Belə bir deyim var, ağıllı insan öz səhvlərindən öyrənər, dahilər özgələrinin. İnsan öz səhvlərini görməyi bacarırsa, başqasında qüsur axtarmaz. Çalışar öz qüsurlarını düzəltsin. Qüsurlarını düzəldə bilməyən insanın uğur qazanması da çətin olur.\n- Apardığınız mübarizədə uğursuzuqlarla üzləşəndə nə edirsiniz?\n- Pafosla danışmayacam. Bəzən uğursuzluqda çox bədbin bir vəziyyətə düşə bilərəm. Bu bədbinlikdən çıxmaq üçünsə inandığım bir adamın bircə təsəllisi yetər.\n- Hər insanda bir istedadın olduğunu söyləyərlər, bunu necə üzə çıxarmaq olar, sizcə?\n- Bəzən insanın istedadının üzə çıxmasında mühit də əhəmiyyətli rol oynayır. Müşahidə etmişəm, biri çox istedadsız görünüb, amma başqa bir mühitdə çox uğurlar əldə edə bilib.\n- Bəzi gənclər bir işə başlayanda “Düşün, tətbiq et və nəticələndir” prinsipini unudurlar. Yəni, onlar düşündüklərini ya tətbiq etmir, ya da nəticələndirmirlər. Bu problemlə üzləşənlərə nə söyləmək istərdiniz?\n- İstənilən işə başlayanda onun hansı nəticə verə biləcəyinə baxmaq lazımdır, məncə. Bəzən tələskənlik, səbrsiz başlanan işin də nəticəsi olmur. Ola bilər, nəticəni əvvəldən görmək çətin olsun, amma təxmin etmək olar, görülən işin faydalarını və ya uğursuzluğunu...\n- Uğurlu insanlar bildirirlər ki, özünü əhəmiyyətli hiss etmək istəyi onları, o cümlədən də bir çox insanı gözəl işlər görməyə vadar edib. Qarşısındakına “əhəmiyyətlisən” mesajını verməkdə çətinlik çəkənlərə nə söyləmək istərdiniz?\n- Bir insana hər zaman “sən bacarıqsızsan, əfəlsən” demək, onun qabiliyyətinin kor olmasına səbəb olur. Əgər birində qabiliyyətdən bir qığılıcım görünürsə, mütləq onun boy atmasına stimul verilməlidir. İnsan çox zaman kənardan ona nə deyərlər, prinsipi ilə yaşayır. Ətrafdakılar da onun müsbət cəhətinin inkişafına yardımçı olmalıdırlar.\n- Övladlarınızın gələcəkdə uğurlu ola bilməsi üçün nə edirsiz? Daha fərqli davrana bilirsiniz?\n- Bir oğlum var. Əsgərdir. Çalışıram ki, qərarları özü versin, mən də istənilən halda istiqamət verə bilərəm. Valideyn övladlarını özünə uyğunlaşdırmağa çalışanda uğurlu nəticə alınmır. Çünki valideynin böyüdüyü zaman və şəraitlə övladın gördükləri tamam fərqli olur.\n- Sizcə insanların ən güclü silahı nədir - ağıl, yoxsa ürək?\n- Ağılsız ürək, qəlbsiz ağıl heç kimə lazım deyil. İnsanlara qəlbinlə yanaşıb, ağlınla tanıyacaqsan.\n- Uğurun yaşı olur, yoxsa başı, nə düşünürsüz?\n- Uğurun yaşı o zaman olur ki, qazandığına bir müddətdən sonra baxırsan. Buna deyirlər, keçmişə baxmaq. Fransızlarda bir məsəl var, deyirlər, tarix avtomobilin yan güzgüsünə bənzəyir, arxaya baxıb, irəli getməlisən. Bir uğurdan insanda özünə vurğunluq, təkəbbür yaransa, gələcək uğurlarına yetişmək çətin olacaq.\n- Fərqliliyiniz və fərdliliyiniz haqında nə deyə bilərsiz? Nəyə görə siz sizsiniz?\n- Mənim fərqli olduğumu mən yəqin ki, deyə bilmərəm. Fərqliyəm desəm, bu da təkəbbür olacaq. Yəqin ki, fərqli cəhətlərim var. Ümumiyyətlə, bir-birinə bənzəyən iki insan yoxdur xaraktercə. Nə qədər insan varsa, o qədər də xarakter var.\n- İnanmaq asandır, yoxsa inandırmaq?\n- Mənim üçün inanmaq asandır. İnsanlara inanmaq mənim üçün əsas şərtdir. Əgər insandırsa, inanmalısan. Elə olub ki, inandırmaq üçün çox əziyyət çəkmişəm. Heç kimə və heç nəyə inanmayanlarla bu, həddən artıq çətin olur.\n- Həyatın enini və uzununu ölçdüzmü heç, yaşamı üzün edən nədir, sizcə?\n- Həyatda olmaq onun enini və uzununu ölçməkdir. Əli Şəriətidən soruşurlar: Siqaret niyə çəkirsiz? Siqaret insan ömrünün uzunluğunu azaldır. Cavab verir ki, məni ömrün eni düşündürür, uzunluğu yox!\n- Əgər sizə dünyada yalnız bir şeyi dəyişdirmək imkanı verilsəydi, siz nəyi dəyişdirərdiz?\n- Allah dostlarının birindən soruşurlar: Allah sənə nəyisə dəyişmək qüdrəti versəydi, nəyi dəyişərdin? Cavab verir ki, Allahın nizamında qüsur olmaz.\n- Həyatda yaşım toplanır, ömrüm bu dünyadan çıxılandı, imanım vurulandı, çalışıram ki, hər gün bir az qüsurlarımı azaldım, imanım artsın, sevgim bölünəndir, Vətənim, əzizlərim, doğmalarım arasında bölünür, bölündükcə də çoxalır.\n- Bəs siz özünüz özünüzə dost ola bilsəydiniz, özünüzə sizin kimi bir dost istəyərmiydinizmi?\n- Mənim kimi dostu mən çəkə bilmərəm (gülür). O mənim dostlarımdır ki, bəzən hər kaprizimi çəkirlər.\n- Əgər siz balaca uşağa bütün həyatı boyu ona gərəkli ola biləcək bir məsləhət versəydiniz nə deyərdiniz?\n-Allahın buyurduğu kimi, yaşa, deyərdim. Böyüdükcə bu hikməti anlayacaq.\n- Dəlinin doğru xəbəri nə olar sizcə? Dəliliyin gözəlliyi mümkünmü?\n- Bir elin dəlisi olarsa, Allah o yeri bəlalardan hifz edər. Bizlər dəliləri başımızdan eləmək üçün bir yerlərə qapatmışıq ki, bəlalar bizdən yan keçmir. Dəli sorğu-sualsız Cənəttə girəcək bəndədir. Cənnətə girməkdən gözəl nə olar ki?!\n- Hesab - kitab dəftəriniz var?\n- Elə şeylər var, hesabını yadda saxlayıram. Çox şey də var, hesabını Allaha həvalə edirəm. Hesab soracaq yalnız Allahdır. Biz uzağı nələrisə qeyd edə bilərik, ya yaddaşımızda, ya da dəftər-kitabımızda...\n- Təbliğ etdiyiniz gercəklər hansılardı, necə düşünürsüz sevginin təbliğata ehtiyacı varmi?\n-Uzun müddətdi mətbuatda təsəvvüf dünyagörüşü ilə bağlı yazılarla çıxış edirəm. Məncə, həm özüm zövq alıram, həm də təbliğ edirəm. Sevgini təbliğ etmirlər, sevgi verilir.\n- Yaşamaq insan olmağın fəlsəfəsinə və hikmətinə uymaqdır. Var olmaq isə fiziki mövcudluqdur. Fiziki mövcud olan isə o qədər əşya var ki...\nАвтор: Rasul Mirhashimli на 03:26 Комментариев нет:\nOnunla aramız dəyəli on yeddi ildi. O olan tərəfə baxmazdım da... Arada yuxularıma gəldiyini saymasaq, oyaq ikən yadıma da düşməzdi. Gördüyüm yerdə ondan gen gəzirdim. Fələk bizi yenə bir-birimizə ürcah elədi. Zalım da gələndə adamı yatağa salmadan əl çəkməz...\nOn yeddisində sevda gəlir bəzən. Bu da onun kimi gəldi. Buna da mənim ona yenidən “sevdalanmağım” deyək...\nYenə ikisini birdən çəkirəm. Siqaretin tüstüsü boğazımdan keçib, ciyərlərimə dolub, damarımda özünə yol edib, ürəyimə sancılır. Dərd də ürəyimdən keçib, onu incidib boğazıma qədər gəlib, orda da ilişib qalıb. İkisinin də tüstüsü çıxır, amma birininki təpəmdən... Biri üzüyola uşaq kimidi, getdiyi yolla geri dönər.\nOnu əlimdə görənlər içimdəkilərdən xəbərsizlərdi. “O nədi çəkirsən?” deyənlər içimdə çəkdiyimi bilməzlər. Birindən çəkdiklərim ətrafdakıları da incidir, o birinin içimi qovurmaqdan başqa kimsəyə ziyanı yox. Birini uzaqdan görənlər, o birini içimdə olsalar da görməzlər.\nDərd də eşq kimidi, axtarmaqla tapılan şey deyil, tapınca anlaşılandı. Dərd siqaret deyil, alovunu özündə gəzdirəsən. Közü də özündəndi, alovu da. Tüstünün qaraltdığı yer bilinməz, dərdin dəldiyi min tüstü ilə qapanmaz.\nYaxşı qazanc sahibi oldum. İndi ikisini də yanımda gəzdirirəm. Tüstünü də, dərdi də... İkisinin də “qazancı” bol. Qazancın getdiyi yer bilinməz, gəldiyi yeri bilərsən bəzən...\nBəzən qazanclar elə göydən düşür. Mənim “qazancım” gözdən düşmə oldu. İndi nəsibim baxılıb, amma görülməyən bir məkanda yaşamaqdı. Neçə illərdən sonra bu halda yaşamağın adı nədirsə, onu axtarıram. Axtardığım itirdiyimin içində deyil, ondandı yəqin tapacağım ümid də onunla yoxa çıxıb. Bu halda insanın bircə istəyi qalır - öz əslinə qayıtmaq. Əslində Əslin şəfqət və inayət sifətinin tapacağıma yəqinlik var. O əsl olanda mən olmayacağam. Hər şey bitdiyi yerdən yenidən başlayır. Bu başlanğıc çilik-çilik olmuşları toplamağın aqibətidir.\nBu, çarəsəsizlik bədbinliyi deyil. Yəqin özümdən özümə vəsiyyətdi. Özümdən başqa kimsənin anlamağına gümanım yox. İnsanlar arasında insanı başa düşən yalnız həmin insanın özüdür...\nDərdin əlacı çox zaman tapılmasa da, təsəllisi susqunluqda olur. “Susqunluq yaranın qanamasıdır... Susqunluq gününü öldürməyin yasıdır... Susqunluq “İnsanam” deyənlərin saxtalığına lal qalınmasıdır...”\nBu mərət qutusunda “sağlamlığınız üçün təhlükəlidir” yazısının inadına bir az da çəkir adamı. Qorunduğu yerə çəkir uşaq inadkarlığı kimi.\nMəsləhətim, siz çəkməyin!\nSağlığa balta vurur, demək, kimisə çəkindirmədi.\nİçində gizlədə bilmədiyin şeyi aləmə car etsən, nə olacaq ki?\nHəm də dərdlə birgə yıxır insanı...\nАвтор: Rasul Mirhashimli на 03:22 Комментариев нет:\n1988-ci ildən başlayan milli-azadlıq hərəkatı milli-mənəvi dəyərlərimizə qayıdış baxımından “bəy” müraciətini bərpa etdi. Bu proses 1993-cü ilə qədər davam elədi. AXC hakimiyyəti dövründə bəy kəlməsi rəsmi qurumlar səviyyəsinə qədər qaldırıldı. Bir illik hakimiyyətdən sonra bu mənəvi dəyərimizə qarşı da bir hücum kampaniyası başladıldı. Azərbaycanın dəyərlərinə yad olan “cənab” kəlməsi ilə bu sözü əvəzləməyə çalışdılar. Əslində, bəy sözündən imtina demokratik qüvvələrə qarşı yönəlmiş kinin, nifrətin siyasi forması idi.\nBəy sözü özündə dərin mənəviyyat əks etdirən müraciət formasıdır. Xüsusi imtiyazlı şəxs mahiyyəti daşımadığından kişilərə edilən müraciətdir. Sözün dərin mənəvi cəhəti kişilik kriteriyasını özündə əks etdirməsidir. Əgər kimsə bu kriteriyaları özünə sığışdırıb ona “bəy” deyilməsini istəmirsə, məncə, boşuna zaman sərf etmək lazım da deyil. Sözün çəkisinə heyf olar onda...\nAzərbaycanın mənəvi xəzinəsində bəy sözünə bütün tarix boyu rast gəlmək mümkündür. Ən qədim yazılı kitabımız olan “Kitabi-Dədə Qorqud”da bəy adı bir çox yerlərdə çəkilir. Sonrakı dövr tarixində və ədəbiyyatında da bəy adına rast gəlmək mümkündür. “Koroğlu” dastanında Giziroğlu Mustafa bəy, İsmayıl bəy Qutqaşınlının əsəri olan “Rəşid bəy və Səadət xanım” və başqa bu kimi nümunələr göstərir ki, bəy sözü müraciət olaraq xalqa ən doğma olan ünvanlar sırasındadır.\nBəylik titulunun ən yüksək zirvəyə qalxdığı zaman 1918-20-ci illər Azərbaycan Xalq Cümhuriyyəti dönəmidir. Azərbaycana rəhbərlik edən hər kəs demək olar ki, bu titulun daşıyıcısı idi. O dövrdə ölkəyə rəhbərlik edənlərin ad və soyadlarına baxmaq yetərlidir ki, buna əmin olasan. O dövr üçün bəylərin hakimiyyətdə olması ilk növbədə ölkəni arealçı düşüncə tərzindən xilas etdi. Azərbaycanın bütün bölgələri bərabər səviyyədə idarəetmədə təmsil olunurdu. Bu da bəylik şərəfinin xalqa verdiyi ən böyük qürur hissi idi.\nАвтор: Rasul Mirhashimli на 08:41 Комментариев нет:\nCəlala atılan güllə bu dəfə “Yanıq Kərəmi”yə dəydi...


Cəlilabadda mal-qara oğrusu peyda olub » www.tezadlar.az\nCəlilabadda mal-qara oğrusu peyda olub\nCəlilabadda bir müddətdir ki, kənd sakinlərinə məxsus mal-qara və atlar örüş sahəsində naməlum şəxslər tərəfindən oğurlanır. ARB TV xəbər verir ki, rayonun suluçeşmə kənd sakini Mübariz Usubov Təsərrüfatındakı 3 atı örüş sahəsinə buraxıb lakin axşam saatlarında onları axtarsa da tapa bilməyib.\nOxşar hadisə kənd sakini Telman Abdullayevin də başına gəlib. Onun da təsərrüfatındakı heyvanlardan biri örüş sahəsindən oğurlanıb.\nZərərçəkən - Telman Abdullayev: "3 dənə atdı. Böyük atın 6 yaşı olar o birinin də 1 yaşı. 2 atın ombasında "p" şəkilli nişan var. Kiçik dayçanın amma yoxudur. 3 - də dişi atdır. İndiyə kimi gəzirəm tapa bilmirəm".\nZərərçəkən - Mübariz Usubov: "İnəkləri səhər-səhər ötürdüm evin qabağına örüşə. 5-in yarısı da mallar gəldi evə gördüm heyvanın biri yoxdu. Bu birinci deyil. Mənim mal heyvanımdan sonra kəndin içindən 2 dənə yaşlı heyvan oğurlayıblar".\nMəsələylə bağlı Rayon Polis Şöbəsi əməkdaşları da məlumatlandırılıblar.


Prezident İlham Əliyev: "Sahibkarlığın inkişafı bizim üçün prioritet məsələlərdən biridir"\n17 Aprel 2017 12:27\n"Sahibkarlığın inkişafı bizim üçün prioritet məsələlərdən biridir. Sahibkarlığın inkişafı üçün həm siyasi dəstək verilir, eyni zamanda, dövlət qurumları tərəfindən çox böyük metodiki dəstək göstərilir. Sahibkarlar üçün Yevlax rayonundakı Aran Regional İnkişaf Mərkəzi də dövlət tərəfindən tikilib istifadəyə verilib. Bu da sahibkarlığın inkişafına növbəti dəstəyin əlamətidir".\nMilli.Az Trend-ə istinadən bildirir ki, bu fikirləri Prezident İlham Əliyev Yevlaxda qeyri-neft ixracatçılarının respublika müşavirəsində söyləyib.\nDövlətimizin başçısı deyib: "Sahibkarlarla mənim müntəzəm olaraq ildə bir neçə dəfə görüşlərim keçirilir. Son 13-14 il ərzində yüzlərlə sahibkarla görüş keçirilmişdir. Mən sahibkarlıq fəaliyyəti sahəsində bir çox müəssisələrin açılışında şəxsən iştirak etmişəm. Sahibkarlar yaxşı bilirlər ki, onların fəaliyyətinə dövlət tərəfindən çox böyük dəstək, həmçinin siyasi dəstək verilir".\nAzərbaycan Prezidenti qeyd edib ki, son illər ərzində Sahibkarlığa Kömək Milli Fondunun xətti ilə sahibkarlara dövlət tərəfindən 2 milyard manatdan çox güzəştli şərtlərlə kreditlər verilib:\n"Bu kreditlər, eyni zamanda, sahibkarların qoyduqları vəsaitlər hesabına icra edilən layihələr bu gün deməyə əsas verir ki, biz qeyri-neft ixracımızı artırırıq. Çünki əgər bu kreditlər olmasaydı, bir çox layihələr icra edilməmiş qalardı və bu gün nəinki ixrac potensialımızın artırılmasından, ümumiyyətlə, daxili tələbatın ödənilməsindən söhbət gedə bilməzdi. Ona görə dövlət siyasəti, sahibkarlığa göstərilən həm siyasi dəstək, mənəvi dəstək, maliyyə dəstəyi və sahibkarlığın inkişafı üçün aparılan ciddi islahatlar və onlara edilən güzəştlər bu gün Azərbaycanda qeyri-neft sektorunun inkişafına təkan verən əsas amillərdən biridir".\n20 Avqust 12:19 16 205 Faytonçu Nazimin həkimi: "Bunu ona əvvəlcədən demişdik"\n20 Avqust 23:16 12 073 DİN Azərbaycanda yeni nazir təyinatını təkzib etdi – YENİLƏNİB\n20 Avqust 16:38 11 566 Azərbaycanda toy vaya döndü - Toy karvanındakı maşın 4 qonağı vurdu - FOTO\n20 Avqust 23:06 9 782 Dünya çempionunu öldürən azərbaycanlı tutuldu - YENİLƏNİB - VİDEO - FOTO\n20 Avqust 13:45 8 902 Xalq artisti ingilis əri ilə Qubada - FOTO\n07:07 8 397 500 manata işləyən xalq artisti, 1000 manata "yox" deyən Pərvin, Şahinin Səbinəsi, hüquqşünas Röya - HƏFTƏBECƏR\n20 Avqust 13:01 7 006 "Ginnesin Rekordlar Kitabı"na düşən Bakı metrosu haqda 10 MARAQLI FAKT\n00:01 5 699 Günün qoroskopu: bəzi hadisələri əvvəlcədən təxminləyə biləcəksiniz\n17 Avqust 19:58 17 282 "İt başından tutub çeynədi, təcili yardım yaxın durmadı" - 5 yaşlı Zeynəbin FACİƏLİ ÖLÜMÜ - VİDEO - FOTO - YENİLƏNİB\n19 Avqust 13:28 15 541 Ərindən ayrılan Könül: "Sevirsə, başqa kişidən olan övladını qəbul etməlidir" - FOTO\n18 Avqust 14:04 15 398 Ata qızını zorlayanı belə öldürdü - İntiqamın görüntüləri yayıldı - VİDEO - FOTO\n3 11:16 Azərbaycan toyunda qeyri-adi hadisə: bəy futbol formasında oynadı - VİDEO


20 Yanvar 1990 və bugünkü Rusiya -\n20 Yanvar 2021 16:17 Turkustan.info\nBu gün 20 Yanvar 1990-cı ildə Sovet İttifaqının Azərbaycan xalqına yaşatdığı qanlı haqsızlığın – Bakının işğalının növbəti ildönümünü qeyd edirik. Aradan 31 il keçib. Azərbaycan xalqı belini dikəldib, özünə gəlib və hətta illər sonra nəhayət ki, torpaqlarımızı Ermənistanın işğalından azad edib. İlk dəfədir ki, biz 20 Yanvar şərəf tariximizi belə alnıaçıq, üzüağ qarşılayırıq. O günlərin şahidi və iştirakçısı kimi tam məsuliyyətimlə deyirəm – heç ağlımıza gəlməzdi ki, günün birində belə bir Azərbaycan dövlətinin vətəndaşı olmanın qürurunu yaşayacağıq!\nBu gün biz həqiqətən də qürurluyuq. Özümüzə güvənimiz, dövlətimizə inamımız olduqca yüksəkdir. Dünyanın 200-dək dövləti arasında olan Azərbaycan təkcə bizim deyil, 50 milyondan çox dünya Azərbaycanlısının, 300 milyonluq Türk dünyasının qürur qaynağıdır. Elə bir dövlətimiz var ki, bizi hətta dünyanın ən güclü dövlətləri də öz yanlarında görmək, bizimlə eyni sırada olmaq istəyirlər.\nİndi biz geri dönüb baxanda o günləri həm də qürurla xatırlayırıq. Ona görə qürurla ki, həmin günlərdə əliyalın xalqımız bir yumruq kimi birləşib qanlı imperiyanın ən ağır texnika və silahının qarşısında mətinliklə dayana bilmişdi. O xalqın bir fərdi olaraq şəxsən özümün də bütün proseslərdə fəallığım şəxsimi də qürura boğmaqdadır. Hər keçən il o olayları xatırlayıb göz önünə gətirəndə həmişə sevinmişəm: nə yaxşı ki, millətimin taleyinə biganə qalmamışam, ölümün gözünün içinə dik baxaraq işğalçı Sovet-rus tanklarının qarşısına canımı sipər etmişəm.\nO olaylar haqqında geniş yazmaq istəməzdim. Çünki bir neçə il öncə gördüklərimi-yaşadıqlarımı “Mən tanıqlıq edirəm” adlı kitabımda geniş təsvir etmişəm. Lakin aradan bu qədər müddət keçdikdən sonra bir daha geri dönüb o olayların qiymətinin verilməsi zərurətini vurğulamaq istərdim.\n20 Yanvarı bizə yaşadan Sovet İttifaqı idi. Əslində isə Rusiya. Üstəlik də bugünkü Rusiya SSRİ-nin rəsmən hüquqi varisidir. Ona görə də Sovetlərin pis-yaxşı nə əməli varsa həm də Rusiyanın əməlidir. O baxımdan Azərbaycan xalqına yaşadılmış 20 Yanvar faciəsinə görə də bugünkü Rusiya məsuliyyət daşıyır və daşımalıdır!\nBu gün Rusiyanın Azərbaycanda hərbi mövcudluğu bərpa edilib. Aradan uzun illər keçdikdən sonra. Biz keçmişə taxılıb qalmırıq, irəli baxırıq və ona görə də Rusiya ilə normal qonşuluq münasibətləri qurmaqda maraqlıyıq. Lakin Rusiyanın özü də bu cür yanaşma sərgiləməlidir. O baxımdan hazırda Ermənistanın işğalından azad edilmiş Qarabağ torpaqlarının bir kəsimində sülhyaratma missiyasını yerinə yetirən 2 minədək Rusiya hərbçisi bir fürsətə çevrilə bilər.\nRusiya Azərbaycan xalqının sevgisini qazanıb özünə etibarı bərpa etmək istəyirsə, Qarabağdakı sülhməramlılar davranış və əməllərinə çox ciddi diqqət etməlidirlər. Bəzən onların davranışları haqqında xoşagəlməz xəbərlər eşidirik. Belə olmamalıdır. Torpaq Azərbaycanındır. Dəvət edən tərəf Azərbaycandır. Qanunlar da Azərbaycanındır. Ona görə də sülhməramlı dediklərimiz bu çərçivədən kənara çıxmamalıdır.\nQeyd etdiyimiz kimi, biz gələcək nəsillərə Rusiya ilə birgə – dinc yanaşı yaşamağın mümkünlüyünü aşılamaq istərdik. Lakin qarşımızda 20 Yanvar 1990 kimi heç vaxt unudulmayacaq bir əngəl var. Əlavə olaraq, 1990-cı illərin əvvəllərində Azərbaycan torpaqlarının Ermənistan tərəfindən işğalı, özəlliklə də 26 fevral 1992-ci ildə Xocalıda yaşadığımız soyqırımda da Rusiyanın təkzibedilməz iştirakı var. Belə olan halda Rusiya özünə inamı qaytarmaq, normal münasibətlər qurmaqda doğrudan maraqlı olduğunu göstərmək üçün davranışlarını götür-qoy etməlidir. Əks təqdirdə Azərbaycan xalqı 20 Yanvar 1990 başda olmaqla Rusiyanın bizə yaşatdıqlarının təsiri altında qərar verməli olacaq ki, bu da heç bir yaxşı perspektiv vəd edə bilməz…\nBir daha 20 Yanvarın xalqımız üçün önəminə dönmək istərdik. Qeyd etdik, bu, bizim üçün bir qürur günüdür. Baxmayaraq ki, Qanlı Sovet-Rusiya imperiyası bizi qorxutmaq, məhv etmək istəmişdi, dayandıq, duruş gətirdik və illər sonra belimizi dikəldib torpaqlarımızı belə işğaldan azad etdik. O baxımdan 20 Yanvar bizim üçün ağlaşma – hüzn günü deyil. Bu, bizim üçün özünə dönüş, fəxarət günüdür! Üstəlik, torpaqlarımızın işğaldan azad edilməsi də bizə əlavə stimul və haqq verir.\nYeri gəlmişkən, 31 il sonra 20 Yanvarı belə ürəklə – pozitiv qeyd edə bilməyimiz Azərbaycanın hazırkı Prezidenti, Müzəffər Ali Baş Komandan İlham Əliyevin uzaqgörən, dəqiq hesablanmış siyasətinin nəticəsidir. Məhz onun bu siyasəti Azərbaycan xalqının illər sonra tam olaraq özünə dönməsini mümkün etdi. Məhz onun sayəsində Azərbaycan xalqı bir yumruq kimi birləşərək işğalçı Ermənistanı dizə gətirib torpaqlarımızı işğaldan azad edə bildi. Məhz onun sayəsində bugünkü Azərbaycan dünyanın ən sayılıb-seçilən dövlətləri arasında yer almaqdadır!\nNə deyirik? Təki bundan sonrakı mərhələdə bir daha faciələr yaşamayaq. Təki dövlətimizin inkişafı daha da sürətlənsin və Rusiya da daxil olmaqla qonşu dövlətlər artıq anlasın ki, Azərbaycanla münaqişə və rəqabət deyil, dostluq yolu tutmaq daha faydalıdır. Çünki Azərbaycan dosta gerçəkdən də dost kimi yanaşır.


Baxış sayı: 30199\nElanın kodu: 314561\nMasazir qəsəbəsi Rahat Nəfəs yaşayış kompleksində 2 otaqa düzəldilmiş əla təmirli mənzil satılır. Mənzil 8 mərtəbəli binanın 5-ci mərtəbəsində yerləşir. Mənzilin Qurtuluşa tərəf açıq balkonu var, hamam/t, koridor, mətbəx istipoldur, ehtiyat su üçün bak quraşdırılıb, təmir işləri keyfiyyətli şəkildə aparılıb, hama/t aksesuarları quraşdırılıb. Kompleksdə su, işıq fasiləsizdir, qaz xəttləri çəkilib, ilin axırına qədər mənzillərə qaz veriləcək, yaxında uşaq baxçası, məktəb var. Kompleksin yanından şəhərə marşurut xətti işləyir.1


-Video] Media Nuri Serinlendirici Ft Jane Sevirem Streaming Online May 2016\nContact US\tMedia Nuri Serinlendirici Ft Jane Sevirem\nBelow are videos for media nuri serinlendirici ft jane sevirem. You can watch the video related to media nuri serinlendirici ft jane sevirem by hitting the Watch Video link on each video.\nMedia Nuri Serinlendirici Ft Jane Sevirem Results\nNuri Serinlendirici O Gozel Xan Md 2015\nRealmedia.az sizlərə xoş günlər arzulayır. Nuri Serinlendirici O Gozel Xan Md 2015 was published on December 31, 2015\nNuri Serinlendirici Menimucun Yasa 2016\nSöz:Vüqar Ebdulov Mus;Fərid Kərimli Eksküliziv Yayım:nurifan Mp3 Yüklə:share.az/k4ge5ri1k0ea/Nuri_Serinlendirici- ... Nuri Serinlendirici Menimucun Yasa 2016 was published on February 2, 2016\nNuri Serinlendirici Sagdan Soldan Klip 2014 New\nNuri Serinlendirici Sagdan Soldan Klip 2014 New was published on August 22, 2014\nNuri Ft Rl Yar Yar\noriginal video credit goes to watch?v=ZjfgpyUgHlw Ravil And Nuri Song - Yar Yar. Nuri Ft Rl Yar Yar was published on January 4, 2015\nNuri Serinlendirici Darixdim 2013 New\nNuri Serinlendirici Darixdim 2013 New was published on October 21, 2013\nYar Yar Studio Da Yazgy Leri 4k 28 07 2015\nAydym: Yar Yar --Aydymçy: Shaja Artykow Dowran Amandurdyyew Maksat Aga --Prod.by: Nuri Serinlendirici ... Yar Yar Studio Da Yazgy Leri 4k 28 07 2015 was published on January 20, 2016\nCas Mcfly Mayhem Feat Min Nuri Muhammad\nCas McFly of Epic Musik knows how to stay fresh and different in an industry full of stale and repetitive...Check him out in his latest independent release. Always ... Cas Mcfly Mayhem Feat Min Nuri Muhammad was published on April 28, 2016\nBeste Ferid Kerimli S Z V Qar Bd Lov Meyxana Bal S Sli Nuri S Rinlendiricinin Ifasinda\nnuri serinlendirici menimcun yasha 2016.Musiqisi Ferid Kerimli soz Vuqar Ebdulov.aranjeman Ferid Kerimli..mix mastering Vitaliy. Beste Ferid Kerimli S Z V Qar Bd Lov Meyxana Bal S Sli Nuri S Rinlendiricinin Ifasinda was published on February 2, 2016\nMoney Is Not Everything But It Is Up There With Oxygen Bro Nuri Muhammad\nBro Nuri Muhammad Lecture Title : Do For Self From Begging To Building Bro Nuri is a Student Minister of the Honorable Minster Louis Farrakhan Buy the DVD ... Money Is Not Everything But It Is Up There With Oxygen Bro Nuri Muhammad was published on April 25, 2016\nNuri Serinlendirici. Nur was published on August 26, 2014\nKeywords by Visitorssinopsis film pendek durasi 5 menit natural na pantanggal ng blackheads utabiri wa nyota mwaka 2016 pawan singh new chagaran video foto mesra deddy corbuzier dan chika jessica beti baap ki hawas cara budi daya ayam kampung bertelur sistem baterair anjali raghav haryanvi video Serit Marathi movie do hazaar huye en pondatti collector tamil movie odia album song tk apemresults ashok jakhmi qawwal contact numbar tv9 Bellary contact numbers simone matando porco syekh ziqi maulana Sheikh abdul jabbar Newest Update : Star Trek Beyond → Teenage Mutant Ninja Turtles: Out of the Shadows → Genius → The Infiltrator → Ice Age: Collision Course → Popstar: Never Stop Never Stopping → The Purge: Election Year → Sausage Party → Men Go to Battle → Urge → Ghostbusters → USS Indianapolis: Men of Courage → Amateur Night → Microbe and Gasoline → Tickled → Swiss Army Man → Yoga Hosers → The Woods → Queen of Katwe → Nerve → Billy Lynn's Long Halftime Walk → Hell or High Water → Into the Forest → Indignation → The Light Between Oceans → Don't Breathe → Incarnate → The BFG → Little Men → Assassin's Creed → The Accountant → Inferno → Weiner → The Shallows → Search Party → Puerto Ricans in Paris → No Stranger Than Love → Teenage Mutant Ninja Turtles: Out of the Shadows → Kubo and the Two Strings → Hunt for the Wilderpeople → Bad Moms → The Duel → Southside with You → Tulip Fever → The Nice Guys → Andron - The Black Labyrinth → Copyright © 2016 Streaming Videos Free Sitemap


Sığorta bazarında 9 aylıq nəticə: 2020-ci ilə gözləntilər\n- + - 06/11/2019 17:30:21\n2019-cu il tədricən başa çatmaq üzrədir.\nAzərbaycanın sığorta bazarı ilə bağlı 9 ayı əhatə edən məlumatlara nəzər salsaq, artımların və azalmaların müşahidə olunduğu sahələri görmək olar. 2019-cu ilin yanvar-sentyabr aylarında ölkədə fəaliyyət göstərən sığorta şirkətləri tərəfindən 522.5 milyon manat məbləğində sığorta haqqı toplanıb, 201.7 milyon manat məbləğində sığorta ödənişi həyata keçirilib. Könüllü sığorta bazarı üzrə haqlar 351.7 milyon manat, ödənişlər isə 143.4 milyon manat təşkil edib. İcbari sığorta bazarı üzrə haqlar 170.7 milyon manat, ödənişlər isə 58.3 milyon manat olub.\nQeyri-həyat sığortasının könüllü növlərində 2 faiz və ya 3.7 milyon manat, icbari növlərində isə 7 faiz və ya 9.1 milyon manat olmaqla sığorta haqlarının artımı davam edib. Könüllü növlərdən böyük artım tibbi sığorta üzrə qeydə alınıb. Belə ki, keçən ilin müvafiq dövrü ilə müqayisədə 14 faiz və ya 9 milyon manat artım müşahidə edilib. Könüllü növlər üzrə əmlak sığortası növlərindən nəqliyyat vasitələrinin sığortasında da (avtonəqliyyat vasitələrinin sığortası 26 faiz və ya 5.3 milyon manat, su nəqliyyat vasitələrinin sığortası 29 faiz və ya 1.7 milyon manat, hava nəqliyyatı vasitələrinin sığortası 6 faiz və ya 0.6 milyon manat) artım qeydə alınıb. Müqayisə üçün bildirək ki, 2018-ci ilin müvafiq dövrü ilə müqayisədə toplanan sığorta haqlarının həcmi 8,1 faiz azalıb, sığorta ödənişlərinin həcmi isə 7,9 faiz artıb. Maliyyə Bazarlarına Nəzarət Palatası sentyabr ayında sığorta şirkətlərinin nə qədər sığorta haqqı topladığını da elan edib. Məlumata görə, sentyabrda 11 sığorta şirkətinin yığımları 1 milyon manatdan çox olub. 5 sığorta şirkətinin yığımları 2-3 milyon manat arasında dəyişib. 11 sığorta şirkətinin yığımları isə 1 milyon manatdan aşağı olub.\nEkspertlərin qənaətincə, 2019-cu ildə sığorta bazarının kiçildiyi müşahidə edilib. Kiçilmənin yığımlarının azalması səbəbindən olduğu deyilir.\n“Digər sığorta növləri üzrə artım həyatın yaşam sığortası üzrə azalmanı kompensasiya etmir”\nSığorta məsələləri üzrə ekspert Xəyal Məmmədxanlı “Cümhuriyət” qəzetinə sığorta bazarının 9 aylıq nəticələrini şərh edib. O qeyd edib ki, ötən illə müqayisədə bu ilin birinci rübündə bazarda azalma tendensiyası müşahidə olunub:\n“Cari ilin birinci rübündə azalma təxminən 60 milyon manat civarında olub. 2018-ci ilin ilk rübündə bazardakı dinamikanı görəndə hesab edirdik ki, sektorda 1 milyard rəqəmini görəcəyik. Amma təəssüflər olsun ki, həmin artımı görmədik, əksinə bazarda müəyyən azalma oldu. Ötən ilin yanvar-sentyabr ayı ilə müqayisədə car ildə ən ciddi azalma həyatın yaşam sığortası üzrə olub. 2018-ci ilin 9 ayında həyatın yaşam sığortasında 194 milyon manatlıq bir yığım qeydə alınmışdı. Bu, kifayət qədər ciddi bir göstərici idi. 2019-cu ilin analoji dövründə həyatın yaşam sığortası üzrə 126 milyon manat yığım qeydə alınıb. Ümumilikdə 68 milyon manatlıq bir azalma olub. Ötən il həyat sığortasının ümumi yığımları 235 milyon manat olmuşdusa, 2019-cu ildə bu rəqəm 168 milyon manat olub. Burada da 67 milyon manatlıq bir azalma var. Həyatın yaşam sığortası qədər olmasa da, digər bir azalma əmlak sığortasının payına düşüb. Ötən ilin 9 ayında əmlak sığortası üzrə 110 milyon manatlıq yığım olmuşdusa, 2019-cu ilin analoji dövründə bu rəqəm 104 milyon manat olub. Burada da 6 milyon manatlıq azalma var.\nDigər sığorta növləri üzrə azalma demək olar ki, yoxdur. Hətta cüzi də olsa, müəyyən artımlar nəzərə çarpır. O cümlədən icbari sığortaların hamısında müəyyən artımlar var. Könüllü sığortaların bir çoxunda, eyni zamanda kənd təsərrüfatında, avtomobillərin sığortasında da çox ciddi artım var. Amma digər sığorta növləri üzrə artım həyatın yaşam sığortası üzrə 68 milyon manatlıq azalmanı kompensasiya etmir.\n2018-ci ilin 9 ayında bazarın bütün yığımları 568 milyon manat olmuşdu. Cari ilin 9 ayında 522 milyon manat olub. Ümumilikdə 46 milyon manatlıq azalma var. Amma bunun müqabilində sığorta ödənişləri artıb. Yəni keçən ilin analoji dövründə sığorta şirkətləri bütün sığorta növləri üzrə 187 milyon manatlıq ödəniş həyata keçirmişdi. Bu il bu rəqəm 15 milyon manat artaraq 201 milyona manata çatıb. Bu, əslində bazar üçün yaxşı olmayan tendensiyadır. Çünki sığorta haqları azalıb və sığorta ödənişləri artıb. Bu da onu göstərir ki, sığorta bazarının ümumi nəticələrinə ciddi təsirini göstərəcək”.\n2020-ci ildə sığorta sektorunda gözləntilərə gəlincə, ekspert əmlak sığortası üzrə ciddi artımın olacağına ümid etdiyini deyib:\n“Artım əmlak sığortasının elektronlaşdırılması və ona nəzarətin artırılması sahəsində olacaq. Ümid edirəm ki, aqrar sığortanın tətbiqinə başlanılacaq. Bu sığorta növünün hesabına müəyyən artımın olması gözləniləndir. Hesab edirəm ki, 2020-ci ildə sığorta bazarında artım görəcəyik. Amma bu ilin sonuna qədər sığorta bazarındakı kiçilmə tendensiyası dəyişməyəcək. Güman ki, 2018-ci ilə nisbətən bu ilin sonunda bazarın ümumi həcmində 40 milyon manatlıq kiçilmə müşahidə edəcəyik”.\n“İcbari tibbi sığorta qarşısına qoyduğu məqsədlərə çata bilməyəcək”\nXəyal Məmmədxanlı hesab edir ki, 2020-ci ildə tətbiq olunacaq icbari əmlak sığortası sığorta yığımlarında əksini tapsa da, icbari tibbi sığorta üzrə yığımlar öz əksini tapmayacaq:\n“Çünki sığorta şirkətləri icbari tibbi sığorta proqramında iştirak etmir. Buna görə də bu növ sığorta yığımlarını ümumi sığorta şirkətlərinin hesabatlarında əks etdirmək düzgün deyil. Ümumiyyətlə, icbari tibbi sığorta modelinin və mövcud icbari tibbi sığorta mexanizminin yanlış olduğunu düşünürəm və onun uğurla nəticələnəcəyinə inanmıram. Çünki həmin paketdə ciddi səhvlər buraxılıb, model və mexanizm yanlış götürülüb. Görünən odur ki, icbari tibbi sığorta qarşısına qoyduğu məqsədlərə çata bilməyəcək. Ümumiyyətlə, bu proqramda problemlər onlarladır. Dövlət xəstəxanaları Tibbi Ərazi Bölmələrini İdarəetmə Birliyinin (TƏBİB) tabeliyinə veriləcək. Hələlik bu birliyin tərkibində yalnız dövlət tibb müəssisələri var. Bu gün dövlət xəstəxanalarındakı vəziyyət, xidmət səviyyəsi hamıya yaxşı məlumdur. İşinin peşəkarı olan bütün həkimlər özəl xəstəxanalarda çalışır.\nBurada digər problemli bir məqam hər kəsin ərazi üzrə qeydiyyatda olduğu xəstəxanaya getməsidir. Məlumdur ki, bu gün Azərbaycanda əhalinin yarısı qeydiyyatda olduğu ünvan üzrə yaşamır və yaxud da işləmir. Paketdə müəyyən edilmiş qiymətlər də məqsədəuyğun deyil. Sistem düzgün qurulmayıb. Yəqin, vətəndaş adi bir diş həkiminə getmək üçün iki gün növbə gözləməli olacaq.\nDəfələrlə bu proqramda yanlışların olduğu barədə aidiyyəti qurumlara müraciətlər etmişəm. Amma çox təəssüf ki, mənim fikirlərimi konstruktiv qəbul edə bilmədilər. Onlar hesab edirlər ki, düz yoldadırlar. Amma faktiki olaraq onlara xəbərdarlıq edirəm ki, ayrılan vəsaitin, görülən işlərin müqabilində heç olmasa, insanlar faydalanmalıdır. İcbari tibbi sığortanın iki məqsədi var: birinci, səhiyyə sisteminin alternativ maliyyələşdirilməsi; ikinci, əhalinin pulsuz tibbi xidmətlərlə təmin olunmasıdır. Mövcud mexanizm bu problemlərin heç birini həll etmir”.


Tariyel Həsənov 23 dekabr 2005-ci ildə Bakıda vəfat etmişdir.\nTariyel Həsənov 1971-ci ildə tarix elmləri namizədi elmi dərəcəsini almışdır. İraqın müasir tarixinə və İslam dini məsələlərinə dair bir monoqrafiyanın, otuzdan çox məqalənin, bir neçə əlyazmanın, habelə Quranın ərəbcədən tərcüməsinin müəllifidir.\nTariyel Həsənov uzun illər Azərbaycan Respublikası Prezidenti İcra Aparatının Humanitar siyasət şöbəsinin müdir müavini vəzifəsində çalışmışdır. Akademik Vasim Məmmədəliyev alim haqqında yazmışdır: "Tariyel Həsənov Azərbaycan ərəbşünaslığının sayılıb seçilən nümayəndələrindən biridir... Onun ərəbcəsi çox qüvvətli, tələffüzü əla idi..."\nİşraqilik fəlsəfi təliminin banisi Şihabəddin Yəhya Sührəvərdinin (1154-1191) "Filosofların görüşləri" traktatını AMEA-nın müxbir üzvü, fəlsəfə elmləri doktoru, professor Zakir Məmmədov Tariyel Həsənovla birlikdə Azərbaycan və rus dillərinə tərcümə etmiş və bu tərcümə əsəri ilk dəfə 1986-cı ildə, ikinci dəfə 1999-cu ildə "Şərq fəlsəfəsi (IX-XII əsrlər)" kitabında çap edilmişdir. Zakir Məmmədovun təşəbbüsü ilə Azərbaycan EA Rəyasət Heyəti 2 aprel 1991-ci ildə Şihabəddin Yəhya Sührəvərdinin vəfatının 800 illik yubileyinin keçirilməsi ilə əlaqədar qərar (№ 9/11) qəbul etmişdir. Bu qərara əsasən Təşkilat Komitəsinin sədri akademik Fuad Qasımzadə, sədr müavini Zakir Məmmədov, elmi katib Tariyel Həsənov olmuşdur.\nAkademik Ziya Bünyadovun tərcümə etdiyi Məhəmməd Füzulinin "Mətlə əl-etiqad" fəlsəfi kitabının redaktorları Tariyel Həsənov və Zakir Məmmədov olmuşlar.\nBakı Dövlət Universiteti İlahiyyat Fakültəsinin Elmi Məcmuəsinin 2006-cı ildə çap edilən bir sayı Tariyel Həsənova ithaf edilmişdir.\nTarix: 11.02.2015 / 14:56 Müəllif: Feriska Baxılıb: 300\tBölmə: Azərbaycan tarixçiləri\nQIZA VAMPIR10imza Manyak Wowu Anemiya XATIRE SUALLARI Bir Oyunla Bawladi Inanmak Zorunda Deyilsiniz Ben Inaniyorum OLMAYAN malyariya Tarixin şəxsiyyət yaddaşı Uinston Çörçill Ucmagi Uzaqda Çadralı qadın seks shop açdı Izdirap Ne Yaptimsa Seni Unutamadim Vaksinasiya olaq yoxsa olmayaq Pivə Cream caramel Qaydasız döyüş film 2009 Qırışıqlığı Yaşa uyğun ətri necə seçməli Ənvar Birinci nikah gecəsi Professor SEVGI HEKAYESIBDUTELEBESININ DILINDEN Edərsə Beri Naxçıvan Qarabağda Anamin HESED Sonsuz Yollar DƏFNDƏN SONRA EDİLƏN ƏMƏLLƏR Çanta tutmaq qadınları ələ verir hazırlanmışdır Zoli Stress Kim Zina Ederse Bawina Gele Biler Azərbaycanda ərarvad birbirini niyə qırır İslamda mələk Qəzəb bütün pisliklərin açarıdır aybasinin vaxtindan tez olmasi ne sevgi qalibdir ne de ki sen seri Aybəniz Haşımova əlƏhqaf Qumsal təpələr surəsi UMIDLE SENI GOZLEYIREM QURANIN ECAZI Hani Hamiləlik Testi Necə Edilər orucu batil eden wyler Seksə Dəvət Massajı


Meitu, kameralarının alqoritmini yaxşılaşdırmaq üçün Huawei ilə əməkdaşlıq etdi Androidsis\nMeitu, kameralarının alqoritmini yaxşılaşdırmaq üçün Huawei ilə əməkdaşlıq etdi\nHeç kimə sirr deyil Huawei bazarda ən yaxşı smartfon kameralarından bir neçəsinə sahibdir və bununla bir daha təsdiqləndi P30 Pro, yaxın vaxtlara qədər ümumi bir hissədə fotoşəkil çəkmənin ən yaxşısı olan bir cihaz, indi yeni tərəfindən alınan bir başlıqdır. Galaxy Note10+ 5G.\nÇinli istehsalçı Meitu bunu başa düşdü və Huawei-nin hər bir yeni smartfon buraxması ilə əlaqəli qarışıqlıq diqqətdən yayınmırsa necə olmaz? Bundan əlavə, ən çox diqqət mərkəzində olan şirkətlərdən biri olduğu üçün Huawei hər zaman mətbuatda bir görünüş verir. Bunun üçün və bu şirkətin kəşfiyyatı ilə əməkdaşlıq edərək yaranan faydalar budur Meitu, alqoritmləri optimallaşdıraraq kameralarının foto hissəsini yaxşılaşdırmaq üçün onunla birləşdi, yaxınlarda ortaya çıxan və aşağıda genişlənən bir şey.\nHarmonyOS, birbaşa Android ilə rəqabət edəcək yeni smartfon əməliyyat sistemi, son inkişafda təşkil edilən builki Huawei Developers Konfransında təqdim edildi. Ancaq elan edilən tək şey bu deyildi.\nMeitu, öz növbəsində, tədbir zamanı bunu bildirdi sistem səviyyəsində kamera alqoritmlərinə çıxış təmin etmək üçün Huawei ilə əməkdaşlıq etdi, istifadəçinin peşə ehtiyaclarını daha da təmin etmək üçün.\nÇünki əməkdaşlıq yalnız Meitu üçün faydalı deyil Huawei-nin baş texnologiya mütəxəssisi "Meitu-nun optimallaşdırma sənayesindəki gücü və statusu danılmazdır" dedi. İcra heyəti, həmçinin Huawei telefon istifadəçilərinin çoxunun Meitu kamera proqramını istifadə etdiyinə işarə etdi, bu səbəbdən texnologiya nəhəngi Meitu komandasını kamera tətbiqetməsində xüsusi bir optimallaşdırma və inkişaf etdirməyə dəvət etdi.\nMəqaləyə tam yol: Androidsis » xəbər » Meitu, kameralarının alqoritmini yaxşılaşdırmaq üçün Huawei ilə əməkdaşlıq etdi\nRealme 5 Pro-nun xüsusiyyətləri ortaya çıxdı və bizə güclü bir orta mənzildən bəhs edir\nGalaxy A10s: Samsung-un yeni sonu


Siyasət 2 İyun 2020 15:58 (UTC+04:00)\nAzərbaycanda Prezident İlham Əliyev tərəfindən yürüdülən siyasət faktoru çoxşaxəlidir və ən əsası budur ki, hər birinin kökündə, təməlində vətəndaş amili, xalqın sosial rifahının mükəmməl şəkildə təminatı gerçəkliyi dayanmaqdadır. Xüsusilə pandemiya dövründə həyata keçirilən layihələr və reallaşdırılan məqsədlər deyərdim ki, öz miqyasına görə bir çox aparıcı ölkələri geridə qoyur.\nBunu Trend-ə açıqlamasında “SƏS” qəzetinin baş redaktoru, siyasi ekspert Bəhruz Quliyev Prezidenti İlham Əliyevin Asiya İnkişaf Bankının prezidenti Masatsuqu Asakava, vitse-prezidenti Şiksin Çen və bankın rəhbərliyinin digər nümayəndələri arasında keçirilmiş videokonfrans zamanı irəli sürdüyü fikirlərini şərh edərkən deyib.\nOnun sözlərinə görə, dövlətimizin başçısı dəfələrlə öz çıxış və tezislərində insan faktorunun daim öndə saxlanıldığını vurğulayıb və məqsədinin bilavasitə xalqa xidmət etmək olduğunu bildirib:\n“Videokonfrans zamanında da bu fikirləri diqqətə çatdıran və xüsusi olaraq önə sürən ölkə rəhbərimiz hazırkı məqamda insanların sağlamlıqlarının qorunmasının prioritetlik təşkil etdiyini xüsusi olaraq vurğulayıb. O da əbəs deyil ki, bir sıra ölkələrdən fərqli olaraq, pandemiyanın artdığı vaxt Azərbaycanda götürülən ölçülər və həyata keçirilən tədbirlər minimum itkilərlə müşahidə olunub. Hətta tətbiq edilən önləyici tədbirlərimiz başqa ölkələr tərəfindən öyrənilib, nümunə olaraq istifadə olunub. İstər Ümumdünya Səhiyyə Təşkilatının, istər digər mötəbər beynəlxalq qurumların, istərsə də ayrı-ayrı dövlət başçılarının Azərbaycanda aparılan işlərə yüksək qiymət vermələri də sübut edir ki, ölkəmiz istənilən fors-major hallardan minimum itkilərlə çıxmaq gücündə və zəmindədir.\nƏlbəttə ki, bütün bunların təməlində uzun illərdir ki, həyata keçirilən mütərəqqi, məqsədyönlü və qətiyyətə hesablanmış uğurlu idarəçilik mexanizmi dayanmaqdadır. Əgər ölkəmizdə sosial-iqtisadi siyasətin dinamik inkişafı olmasaydı, Azərbaycan regional və beynəlxalq layihələrdə iştirakçı, təşəbbüskar və ideyaverici rolunda çıxış etməsəydi, ümumiyyətlə, ən vacib iqtisadi, enerji, sənaye və s. sektorlar üzrə siyasi iradə ortaya qoyulmasa idi bu gün həmin uğurlardan danışmaq olmazdı”.\nB. Quliyev qeyd edib ki, əgər bu gün cənab İlham Əliyev işsizliyin, aztəminatlılığın aradan qaldırılması, pandemiyadan zərər çəkən sahələrin dəstəklənməsi üçün bütün imkanlardan istifadə edirsə, artıq bu faktın özü Azərbaycan dövlətinin iqtisadi gücünün göstəricisi kimi qiymətləndirilə bilər:\n“Dövlətimizin başçısı videokonfrans zamanı da bu fikirlərini önə sürərək xatırlatdı ki, qeyd olunanlarla yanaşı, hətta qeyri-formal məşğulluğa cəlb olunmuş insanları dəstəkləmək üçün 2 milyard avrodan çox vəsait ayrılıb. Bəlli səbəbdən 4 ay ərzində iqtisadi artımımızın çox az olduğunu da deyən ölkə rəhbərimiz, bununla belə, həmin artımın 0,2 faiz təşkil etdiyini də vurğulayıb.\nHalbuki, bir sıra dövlətlər hətta iqtisadi portensiallarına baxmayaraq, resessiya dövrünü yaşayırlar. Prezident İlham Əliyev də bu məsələyə diqqət çəkərək, hətta neftin qiymətinin aşağı düşməsinə baxmayaraq, iqtisadi sabitliyin qorunub-saxlanılması reallığını videokonfrans iştirakçılarının diqqətlərinə çatdırıb. Yəni bu gün sosial layihələr ixtisara salınmırsa, büdcədən çıxarılmırsa, bu Azərbaycan dövlətinin uğurlu siyasət tandeminin bariz göstəricilərindən biri kimi dəyərləndirilməlidir. Ona görə də, cənab Prezident qeyd etdi ki, ümumilikdə, Azərbaycan yaxşı nəticələr nümayiş etdirən ölkələr arasında olacaq”.\nEkspert bildirib ki, daha bir mühüm nüans isə, Azərbaycan dövlətinin pandemiya başladığı andan yardım üçün, hər hansı digər dəstək üçün müəyyən qurumlara müraciət etməməsi ilə bağlıdır: "Dövlət başçımız müraciət edən 150 ölkədən fərqli olaraq, Azərbaycanın buna ehtiyacının olmadığını dedi. Əlbəttə, bu bizim iqtisadi gücümüzün mövcudluğu ilə yanaşı, həm də ehtiyatlarımızın qorunub-saxlanılmasının, artırılmasının nəticəsidir. Azərbaycan dövləti və rəhbərliyi qarşıya qoyulan bütün hədəflərə nail olur və hazırda istənilən problemlərin aradan qaldırılması üçün var gücünü ortaya qoyur, yeni planların icrası üçün səylər göstərilir.\nO cümlədən, Azərbaycan bir sıra ölkələrə humanitar yardımlarını da göstərir ki, bu da ölkəmizin güc amilini, inkişaf və tərəqqi trayektoriyasının nə qədər geniş əhatəyə malik olduğunu da isbatlayır. Hesab edirəm ki, dayanıqlı və dinamik inkişaf gerçəkliyi qarşıdakı zamanlarda növbəti uğurlara imza atmaq üçün də geniş şərait və imkanlar yaratmaqdadır”.


DİQQƏT: Bakıda 2 marşrut xətti birləşdirilir\nDaha bir ünvanda piyada təhlükəsizliyinin səviyyəsi artırılıb – FOTO ...\nAvtomobil yollarının tikintisi və istismarında fərqlənənlər təltif edildilər – Prezidentdən SƏRƏNCAM ...\nMəşhur TikToker-lər hər paylaşıma görə, 1,7 milon manat qazana bilərlər – PROQNOZ ...\nSamsung-da MÜHÜM DƏYİŞİKLİK: Sabiq maliyyə naziri şirkəti idarə edəcək ...\n“Avstraliya əslində mövcud deyil!” – Bəzilərinin rədd etdiyi 5 elmi həqiqət ...\nTelefonların biometrik təhlükəsizlik sistemlərində yeni dövr başlayır ...\nAlmaniyadan Tesla-ya yaşıl işıq ...\nGömrük-sərhəd keçid məntəqələri portativ termometrlə təchiz olunub – KORONAVİRUS TƏHLÜKƏSİNƏ GÖRƏ ...\nPeşəyönümü istiqamətində təbliğat və maarifləndirmə işləri aparılır ...\nSamsung istifadəçilərə qəribə mesajlar göndərdi – Nə baş verir? ...\nBakı Nəqliyyat Agentliyindən TED.az-a verilən məlumata əsasən, 168 və 186 nömrəli müntəzəm marşrut xətləri birləşdirilərək bir nömrə (186 nömrə) altında təşkil edilməsinə qərar verilib. Sentyabrın 11-dən xətt üzrə sərnişindaşıma fəaliyyəti əsaslı təmir olunan nisbətən iritutumlu avtobuslarla həyata keçiriləcək.\nMarşrutun birləşdirilməsinin müsbət tərəfi ondan ibarətdir ki, Albalılıq yaşayış massivinin sakinlərinin Bakıxanov qəsəbəsi, Neftçilət m/st. və 8-ci km bazarı istiqamətinə gediş-gəlişin rahatlaşması, marşrut sayının optimallaşdırılması ilə Zabrat yolu və digər ərazilərdə yaranan nəqliyyat sıxlığının azalması, 168 və 186 nömrəli marşrutların bir-birini 24,5 km təkrarlaması aradan qaldırılması, marşrutun fəaliyyətində idarə etmənin asanlaşması və kiçiktutumlu avtobusların nisbətən iri tutumlu avtobuslarla əvəzlənmiş olacaq.\nDaha bir ünvanda piyada təhlükəsizliyinin səviyyəsi artırılıb – FOTO\nAvtomobil yollarının tikintisi və istismarında fərqlənənlər təltif edildilər – Prezidentdən SƏRƏNCAM\nSamsung-da MÜHÜM DƏYİŞİKLİK: Sabiq maliyyə naziri şirkəti idarə edəcək\nTelefonların biometrik təhlükəsizlik sistemlərində yeni dövr başlayır\nGömrük-sərhəd keçid məntəqələri portativ termometrlə təchiz olunub – KORONAVİRUS TƏHLÜKƏSİNƏ GÖRƏ\nPeşəyönümü istiqamətində təbliğat və maarifləndirmə işləri aparılır\nSamsung istifadəçilərə qəribə mesajlar göndərdi – Nə baş verir?\nBitkoinlə hava limanına bilet almaq mümkün olacaq – YENİLİK\nXaçmazda Biznes İnkubasiya Mərkəzi fəaliyyətə başladı – FOTO\nSüni intellekt sayəsində ən təhlükəli bakteriyaları öldürən antibiotik aşkarlanıb\nGalaxy S20 təqdim olundu, Note 10-un qiyməti ucuzlaşdı\nHuawei-in 5G texnologiyası ilə bağlı cihaz istehsalına dair kommersiya müqavilələri artıb\nSayğaclara müdaxilələr minimuma enəcək – AÇIQLAMA\nAzərbaycanda vətəndaşların istifadəsində olan IT xidmətləri bir çox Avropa ölkəsindən daha üstündür – AÇIQLAMA\n2019-cu ildə Azercell-in Uşaq Qaynar Xətt Xidmətinə 3424 müraciət daxil olub\nÖtən il Azercell-in Mobil Göz klinikasında 901 nəfər pulsuz müayinə edilib\nAzercell abunəçilərinin neçə faizi smartfon istifadəçisidir?\nSamsung Galaxy Z Flip: yeni nəslin “raskladuşkası” içəridən necə görünür – VİDEO


Nəyə görə qohumlarla işləmək məsləhət görülmür? | Biznesmen\nNəyə görə qohumlarla işləmək məsləhət görülmür?\nÖz qohumlarınız ilə əməkdaş olmadan əvvəl nələri düşünmək lazımdır? Heç də bütün yaxın qohumlar dəyərli əməkdaş olmurlar. Qohumunuzu işdə “qanadınızın altına almağınızdan” və yaxud özünüzün kiminsə himayəsi altında olmağınızdan asılı olmayaraq bir sıra çətinliklərlə üzləşə bilərsiniz.\nƏməkdaşlarla ünsiyyətin məhdudlaşdırılması:\nHeç də bütün əməkdaşlarınız qohumunuz haqqında həqiqətən düşündükləriniz dilə gətirməyəcəklər. Kolleqalarınız sizinlə müdriyyət haqqında rahatlıqla “qeybət” edə bildiyi halda, heç də hər kəs çox da bacarıqlı olmayan qohumunuz haqqında sizinlə müzakirə aparmayacaq. Bu isə kollektiv daxilində ümumi mühitin korlanmasına səbəb olacaq.\nArtırılmış və ya azaldılmış tapşırıqlar:\nİş yoldaşlarınızın qohumunuz olan əməkdaşa seçiciliklə yanaşdığınızı zənn etməsinlər deyə ona daha çox tapşırıq həvalə etmək olar. Elə deyilmi? Kolleqalarınız şübhəsiz bu addımınızı dəyərləndirəcək. Bəs qohumunuz bunu necə qəbul edəcək?!\nQohumunuzun bütün qərarlarını avtomatik olaraq qəbul etmək:\nHeç də hər kəs qohum əməkdaşının bir qədər qaranlıq və şübhəli qərarına qarşı çıxmaq cəsarətini göstərə bilmir. Son nəticədə isə az faydalı fəaliyyətə öz resurslarınızı xərcləmiş olacaqsınız.\nQeyri-obyektiv professional qiymətləndirmə:\nQohum şəxsə vəzifə verildikdə adətən onun professional keyfiyyətləri nəzərə alınmır. Bu zaman belə düşünürük ki, bu bizə yaxın olan insandır, deməli avtomatik olaraq yaxşı insanlar cərgəsindədir. Sizin üçün çətin görünməyən iş, onun üçün altından çıxa bilməyəcəyi yük ola bilər. Bu zaman unutmayın ki, qohumunuzun fəaliyyətinə görə də məsuliyyəti siz daşıyırsınız.\nMaliyyə təhlükəsizliyi yastığının olmaması:\nŞirkət maliyyə cəhətdən böhran ilə üzləşdikdə avtomatik olaraq orada çalışan qohumlarınız da gəlir mənbəyini itirir. Bütün bu xoşagəlməz vəziyyət sizin ailəvi görüşlərinizin əsas mövzusuna çevrilir və sizi çıxılmaz yola sürükləyir. Bundan əlavə, qohumlarınızla eyni maliyyə çətinliyini yaşadığınızdan onlardan yardım istəmək şansından da məhrum olursunuz.


İranlı nazir müavini: “Avropaya radikalizm və populizmin qayıtmasından narahatıq” - Günün Səsi İranlı nazir müavini: “Avropaya radikalizm və populizmin qayıtmasından narahatıq” - Günün Səsi\n“Beynəlxalq siyasi mühit getdikcə daha çox qütbləşməyə məruz alır. ABŞ-dakı seçki prosesini izləyirsinizsə, bu ölkədə bunun daha bariz nümunəsini görmək mümkündür. Düşünürəm ki, bu qütbləşmə davam edəcək və regionumuza da təsir edəcək”.\nGununsesi.info APA-ya istinadən xəbər verir ki, bunu İran xarici işlər nazirinin müavini Hadi Süleymanpur ADA universitetində keçirilən “İran İslam Respublikasının xarici siyasət prioritetləri” mövzusundakı mühazirə zamanı bəyan edib.\nH. Süleymanpur oxşar halların Avropada da baş verməsinin narahatlıq doğurduğunu bildirib: “Avropa hazırda sosial-iqtisadi, təhlükəsizlik məsələləri ilə bağlı həll yollarını axtarır. Avropaya radikalizm və populizmin qayıtmasından narahatıq”.\nABŞ-la Rusiya arasında regional və qlobal məsələlər üzrə məsafələrin getdikcə böyüyəcəyini deyən nazir müavini bildirib ki, regiondakı yaxın qonşular arasında harmonik münasibətlərin qurulması İranın başlıca siyasi xətti olub: “İran prezidentinin müəyyənləşdirdiyi vacib xətlərdən biri də radikallaşma və terrora qarşı mübarizə, qarşılıqlı dialoq olub. Azərbaycan və İran bu problemlərə qarşı mübarizədə vacib rol oynaya bilər”.\nH. Süleymanpur onu da qeyd edib ki, Yaxın Şərq regionu ölkələri bəzi ittihamları kənara qoyaraq əməkdaşlıq etməlidir: “Regionun ən çox ehtiyac duyduğu məsələ əməkdaşlıqdır”.\nPrevious Türkiyəyə xəyanət edən deputatlar\nNext Rəşad Məmmədov: “Vəzifəyə gələndə kifayət qədər maliyyəm vardı…”


Parisdə miqrant düşərgələri zorakılıqla dağıdılıb - XALQQAZETI.COM\n“Reuters” agentliyinin yaydığı məlumata görə, Fransanın paytaxtı Parisdə miqrant düşərgələrinin polis tərəfindən zorakılıqla dağıdılması ölkədə ciddi narazılığa səbəb olub.\nBildirilir ki, Fransa hökumətinin sosial etirazlara polis reaksiyası ilə cavab verməsi onsuz da acınacaqlı vəziyyətdə olam miqrantları daha da çıxılmaz vəziyyətə salıb. Mənbə qeyd edir ki, hökumətin bu cür ssenari üzrə davranması ölkənin müsəlman icması tərəfindən kəskin şəkildə qınanılıb.\nPolisin miqrantlara qarşı tətbiq etdiyi güc və onlarla kobud davranışına dair yayılan video və şəkillər insanlarda ciddi narazılıq yaradıb. Miqrantlara qarşı insanlığa sığmayan hərəkətlərə yol verilməsi ölkədə polisin davranışı barədə real vəziyyəti əks etdirib. Hətta Daxili İşlər naziri Jerar Darmanin sosial şəbəkədəki səhifəsində miqrant düşərgəsinin dağıdılması zamanı görüntülərin şok effekti yaratdığını bildirərək, polis prefekturasından “ətraflı hesabat” istəyib.\n25 Noyabr 2020 03:18 - XARİCİ XƏBƏRLƏR


Gəncə və Sumqayıtda qanunsuz idman mərc oyunlarının keçirildiyi müəyyən edilib | Report.az\nGəncə və Sumqayıtda qanunsuz idman mərc oyunlarının keçirildiyi müəyyən edilib\nGəncə və Sumqayıtda qanunsuz idman mərc oyunlarının keçirildiyi müəyyən edilib Mərc oyunlarının təşkili nəticəsində 1,7 mln. manat həcmində gəlir əldə etməkdə şübhələr üçün əsaslar olub\n2 Dekabr , 2016 14:02\nBakı. 2 dekabr. REPORT.AZ/ Vergilər Nazirliyi tərəfindən keçirilmiş operativ nəzarət tədbirləri zamanı Gəncə şəhər sakini, İlqar Abdullayevin fəaliyyət göstərdiyi Gəncə şəhəri, Şah İsmayıl Xətai prospekti,510A ünvanda yerləşən çayxanada qanunla müəyyənləşdirilmiş qaydada akkreditasiya olunmadan idman mərc oyunlarının təşkil olunduğu aşkarlanıb.\nBu barədə “Report”a nazirliyin Analitik-informasiya şöbəsindən məlumat verilib.\nMəlumatda deyilir ki, Gəncə şəhəri, Kəpəz rayon Məhkəməsinin qərarı ilə İ.Abdullayevin fəaliyyət göstərdiyi çayxanada və yaşadığı ünvanda yerləşən mənzilində qanunsuz idman mərc oyunlarının təşkilində istifadə edilən 8 ədəd "Notebook", xarici internet saytlardan əldə edilmiş və kağızda çap olunmuş idman mərc oyunlarının siyahısı, həmin oyunlara qoyulan proqnozlara görə verilən əmsallar barədə qeydlər aşkarlanaraq götürülüb.\nİ.Abdullayevin “Bədən tərbiyəsi və idman haqqında” qanunun və Nazirlər Kabinetinin “İdman mərc oyunlarının həyata keçirilməsi məqsədi ilə hüquqi şəxsin akkreditasiya olunması və idman mərc oyunlarının təşkili və keçirilməsi Qaydaları” haqqında qərarının müvafiq maddələrinin tələblərini pozmaqla, 2011-ci ilin dekabr ayından 2016-cı ilin oktyabr ayınadək idman mərc oyunlarının təşkili nəticəsində 680 min manat, yəni külli miqdarda gəlir əldə etməkdə şübhələr üçün əsaslar olduğundan faktla bağlı Cinayət Məcəlləsinin 192-1.3.2 maddəsi ilə başlanmış cinayət işi başlanıb.\nNoyabrın 21-də İ.Abdullayev CM-nin 192-1.3.2-ci maddəsilə ittiham elan edilib və Yasamal rayon Məhkəməsinin qərarı ilə barəsində həbs qətimkan tədbiri seçilib.\nBundan başqa Departamentin İstintaq idarəsi tərəfindən Sumqayıt şəhər Məhkəməsinin qərarı ilə Sumqayıt şəhəri, Novxanı bağlar massivində yerləşən, Mehman Yavər oğlu Rüstəmova məxsus bağ evində axtarış götürmə istintaq hərəkəti apararaq qanunsuz idman mərc oyunlarının təşkilində istifadə edilmiş 5 ədəd faks aparatı, 18 ədəd prosessor, 1 ədəd yaddaş kartı, 8 ədəd printer, 8 ədəd qumar masası, domino daşları, kartlar aşkar edilərək götürülüb.\nM.Rüstəmovun “Bədən tərbiyəsi və idman haqqında” qanunun və Nazirlər Kabinetinin “İdman mərc oyunlarının həyata keçirilməsi məqsədi ilə hüquqi şəxsin akkreditasiya olunması və idman mərc oyunlarının təşkili və keçirilməsi Qaydaları”nın müvafiq maddələrinin tələblərini pozmaqla, 2011-ci ilin noyabr ayından 2016-cı ilin noyabr ayıda daxil olmaqla idman mərc oyunlarının təşkili nəticəsində 1 mln. manat, yəni külli miqdarda gəlir əldə etməkdə şübhələr üçün əsaslar olduğundan, faktla bağlı CM-nin 192-1.3.2 maddəsi ilə cinayət işi başlanıb. Noyabrın 25-də M.Rüstəmov CM-nin 192-1.3.2 maddəsi ilə ittiham elan edilib və Yasamal rayon Məhkəməsinin qərarı ilə barəsində həbs qətimkan tədbiri seçilib.


Repetitorlar, keyfiyyətsiz dərsliklər, başqa problemlərlə assosiasiya olunan növbəti dərs ilinin sürprizi bir qrup dindardan gəldi. Orta məktəbdə oxuyacaq yaşda uşağının olması ehtimalı az, gənc və perspektivli dindarlardan təşkil olunmuş bir dəstə, Təhsil Nazirliyi qarşısında flaşmob stilində aksiya keçirdilər. Yaşıl dəyənəklərlə silahlanmış dindarlar sanki söhbəti birdəfəlik həll etmək istəyindəydilər. Təhsil Nazirliyinin hədəf seçilməsi isə ironik idi.\nVətəndaş hüquqları üçün etiraz etməyənlər, orta məktəb şagirdlərinin məktəbə hicabla gəlmək azadlığı uğrunda mübarizə aparırlar. “Hüquqları” uğrunda mübarizə apardıqları məktəblilər onları kənardan izləsəydi, bu şiddətin səbəbini çətin ki anlayardılar. Çadra yerinə hicab sözünün istifadə olunması isə hər halda çadranın sovet dövründən qalma neqativ assosiasiyasından qaçmaq üçündür. Aradakı texniki fərqlər nəzərə alınmasa, çadra və hicab mahiyyətcə eynidir. Orta təhsilin yaş kateqoriyasına, insanın yetkin sayılmadığı, imza atmaq icazəsinin olmadığı, hətta müəyyən məhsulların satılmasının və müəyyən yerlərə girişinin məhdudlaşdırıldığı bir yaş intervalı daxildir. Bu məhdudlaşdırma praktikasının arxasındakı mülahizə, bu yaş qrupunun müstəqil düşünmə və qərar vermə vərdişlərinin hələ formalaşmamağı, əməllərinin məsuliyyətini hələ tam dərk etməmələri və asanlıqla təsir altına düşmələridir.\nTəhsil, dövlətin vahid dərs proqramı, dövlətçilik təmayülləri ilə ilkin tanışlıq və vahid uniforma ilə bütün vətəndaşlarını ortaq məxrəcə gətirdiyi, irəlidə müxtəliflik üçün sərbəst seçim edə biləcəyi intellektual bazanın verildiyi ən vacib sosiallaşma institutudur. Bu mənada homogenlik bu institutun vacib xassəsidir. Dünyəvi və modern təhsil, nəzəri olaraq Qərb mədəniyyətinin əsrlərlə təcrübədən keçirib zəruri bildiyi minimum intellektual vərdişlər və bilgilər toplusudur. Bu prosesdə şagirdlərin müxtəlifləşməsi deyil, minimum əsasda eyniləşməsi nəzərdə tutulur, müxtəlifləşmə texniki məsələ kimi, müəyyən istedad və bacarıq yönündə formalaşma kontekstində təşviq olunur. Demək artıqdır ki, insanın istədiyinə inanmaq və bu inanca görə yaşamaq hüququ var. Ancaq azadlıq mütləq deyil, xüsusi bir azadlıq tələbi dövlətin təməl prinsiplərini və digər vətəndaşların hüquqlarını təhlükəyə atmamalı, məhdudlaşdırmamalıdır.\nTəhsil Nazirliyi qarşısındakı aksiya, “Şeytanın övladları”, “Şeytanın eşşəkləri” başlıqlı yazıları həvəslə verən, ancaq təhqir olunan inancsızlara və yeretiklərə (bidətçilər) cavab haqqı tanımayan müxalif mediada əli sopalı aksiyaçıların qarşısının polis tərəfindən alınması pisləndi. Beləcə müxalif medianın sekulyar düşüncəyə qarşı olduğu, sopalı dindarlara simpatiya bəslədiyi ortaya çıxdı. Özünü demokrat sayanların da aksiyanı dəstəkləyən fikirlər səsləndirdilər. Belə düşünmək olar ki, bu demokratlar sabah sekulyar düşüncəni sopalı aksiyaçı qarşısında müdafiə edəcəklər.\nDemokratiya uğrunda mübarizəyə şəriəti ortaq edəndə, demokratik dövlət deyil, şəriət rejimi qurulacaq. Bunu anlamaq istəmirlər. Ola bilsin ki, aksiya spontan olub və yaxud kimlərinsə dəstəyi ilə siyasi məqsəd naminə təşkil edilib. Ancaq aksiya sübut etdi ki, əlinə mismarlı sopa almağa hazır, hərəkətinin səmimiliyinə şübhə etməyən, radikal və dözümsüz bir dindar nəsil mövcuddur.\nƏgər bu aksiya, iş yerində inanca görə təqibə-bizdə əksi mövcuddur, iş yerində insanlar inancsızlığa görə təqibə məruz qalırlar - ya da universitetdə inancın məhdudlaşdırılmasına qarşı olsaydı, ona haqq vermək olardı. Hədəf, yetkinlik yaşına çatmayanların təhsil arealıdır. Bu, yanaşmanın məhz şəriət tələbli olduğunu göstərir.\nDində çadranın mahiyyəti zərif cinsi naməhrəm-aralarında nikahın mümkün olduğu əks cinsin üzvü - baxışından qorumaqdır. Yetkinlik yaşına çatmamış qızların çadra örtməsi onlarda yanlış təsəvvürlər yaradar. Örtünən şagirdlər belə düşünə bilər ki, örtünməyənlər naməhrəm baxışına açıq şəxslərdir.\nMadam oğlan uşaqları erkən yaşda sünnət olur, deməli din onlara da fərz sayılmalıdır. O zaman çadra taxmayan müəllimələr də oğlan möminləri yoldan çıxarmamaq üçün çadra örtməlidirlər? Yoxsa siniflər qız-oğlan olmaqla ayrılmalıdır? Oğlan uşaqları təkkə qoymaq istəsələr necə olacaq? Orduda da dini geyim hüququ istəyərlərmi? Başqa dinin nümayəndələri də məktəbə öz dini geyimlərində gəlmək istəsə, siniflər dinlər muzeyinə oxşamaz? Dini simvollarla belə vizual zəngin məktəblərdə müzakirələr cinlərin materiyası, mələklərin cinsiyyəti, orucu pozan şeylər, halal-haram, məhrəm-naməhrəmlə bağlı olmazmı? Erkən yaşda məhrəm-naməhrəm seçimi erkən evliliyə də yaşıl işıq yandırmırmı? Çadra örtməyən qızlar və valideynləri yarımçıq imanlı sayılmalıdırlar? Müxtəlif imanlara sahib şagirdlər arasında dini mübahisələr yaranmazmı?\nYuxarıdakı sualların siyahısını uzatmaq olar. Ancaq uzatmırıq. Ümumilikdə iki nəticəyə gəlmək mümkündür. İndi 6-cı əsrdə aktual olmuş mövzuların təhsilə mane olmamağını istəyiriksə, yetkinlik yaşına çatmamış insanlar üçün optimal olanı tək tip geyim və tədrisdir. Orta məktəbi bitirdikdən sonra geyimini və inancını özü seçə bilər. Bundan başqa yarımçıq şəriət yoxdur, şəriət sıx toxunmuş sistemdir və tələblərin ardı kəsilməyən, hər yerdə inancına hörmət tələb edənlər-ictimai sahələr də daxil- bir addım sonra tam şəriət istəyərlər.\nYaxşı bilirik ki, dünyəvi sistem müəyyən məhdudiyyətlərlə baxmayaraq düşüncə müxtəlifliyinə təminat verir. Ancaq heç kim şəriətin müxtəlifliyə dözümü olduğunu iddia edə bilməz. Tarix sadəcə irəliyə doğru getmir, bəzən geriyə doğru da irəliləyir. Tarixdə bunun nümunələri çoxdur. Müxtəlif cərəyanların yayılmasını dəstəkləyən dövlətlərin tarixi buna sübutdur. Ölkəmizdə şəriət istəyənlərin neçə faizinin bir şəriət dövlətinə mühacirət etmək istəyəcəyi də maraqlıdır. Hazırkı dünyəvi dövlət modelləri hamının marağını minimum məhdudlaşdırmaq, maksimum azadlıq verməklə şəriət rejimindən üstündür.\nBu arqumentləri dindarların qəbul edəcəyinə inanmaq çətindir. Cəmiyyəti radikal istiqamətdə dəyişmək istəyənlər və buna müqavimət göstərənlər həmişə tapılacaq. Aydındır ki, bu iki cəbhə öz mövqeyini dəyişməyəcək. Balansın ciddi şəkildə pozulması kənardakıların-əsasən müstəqil həyata girmək üzrə olan məktəblilərin - kimin tərəfində olması ilə müəyyənləşəcək. Dindarlar fərdi mübarizə aparsalar da, arxalarındakı güclər onlar vasitəsilə demoqrafiyanın yeniyetmə və gənc qismi üçün sistemli mübarizə aparırlar. Biz isə öz növbəmizdə bu kəsimin təsir altına düşməməyinə çalışırıq. Təəssüf ki dünyəvilərlə dindarların mübarizəsində fürsət bərabərliyi yoxdur və imkanlar birincilərin əleyhinə olmaqla xeyli asimmetrik paylanıb.\nÖzünə demokrat deyənlər şəriətlə əməkdaşlıq etmiş cərəyanların aqibətinə nəzər salmaq istəsələr, yaxın tarixdə və coğrafiyada nümunələr tapa, nəticələri analiz edə bilərlər. Ümid edək ki sekulyar dövlətdə hökumət inzibatı üsulla deyil, dünyəvi təhsilin etibarını qaytarmaqla prosesin qarşısını alacaq. İndiki problemlər 6-cı əsrdəkindən vacib və daha fərqlidir. Əgər hər şey olduğu kimi davam etsə, qısa müddətdə siyasi müxalifət arxa planda qalmaqla dindarlardan mədət umacaq, hökumət isə qarşısında siyasi müxalifəti yox, dini mübarizəni görəcək. Onda havaya qalxmış yaşıl sopanı hamımız hiss edəcəyik.


Ermənistan müharibə dövründə Azərbaycana “İsgəndər” atmaqdan qorxub – TƏHLİL | Analoq.az\nAna səhifə/Siyasət/Ermənistan müharibə dövründə Azərbaycana “İsgəndər” atmaqdan qorxub – TƏHLİL\nErmənistanın keçmiş prezidenti Serj Sarqsyan ölkəsinin 44 günlük müharibədə biabırçı məğlubiyyətindən sonra “hərbi reseptləri” ilə gündəmə gəlir.\nAzərbaycanın ikinci Qarabağ müharibəsi dövründə də, atəşkəs bəyanatından sonra da gücün və sülhün simvoluna çevrilməsi Ermənistan üçün hərətərfli zərbədir. Çünki bu zamana qədər Ermənistan özünün miskin və yazıq obrazını yaradırdı, sülh təşəbbüskarı kimi çıxış edirdi, amma bunlar hərbi qürrələnmənin yedəyində gedirdi.\nMüharibəyə qədər Ermənistan özünün hərbi arsenalı barədə böyük fəxarətlə danışır, “İsgəndər” raketlərinin onlarda olmasının yaratdığı başgicəllənmənin təsirindən çıxa bilmirdi.\nErmənistan ard-arda “İsgəndər” raketləri ilə Azərbaycanı hədələyirdi.\nSerj Sarqsyan acı məğlubiyyətdən sonra da yenə “İsgəndər”in qanadından yapışıb deyir ki, “İsgəndər”dən vaxtında və təyinatı üzrə istifadə guya onlara strateji üstünlük qazandıracaqdı.\n“Məndə olan mötəbər məlumatlara əsasən, Ermənistan Qarabağda müharibə zamanı “İsgəndər” raketindən istifadə edib və raket müharibənin sonuna yaxın Şuşa istiqamətinə atılıb”, – bunu Sarqsyan “Armnyus” telekanalına müsahibəsində deyib.\nOnun fikrincə, Ermənistan müharibənin əvvəlində “İsgəndər”dən istifadə etməli idi, amma cavab atəşi riskini nəzərə alaraq bundan çəkinib. Səbəb isə budur ki, Azərbaycan Ermənistandan “İsgəndər” raketinin atıldığı əraziyə dəqiq cavab zərbəsi endirəcəkdi.\nSarqsyanın “reseptinə” əsasən, Ermənistan müharibənin dördüncü günündə Azərbaycanın canlı qüvvə və texnika cəmlədiyi Horadizə həmin raketi atmalı idi.\nO, Gəncənin dinc əhalisinin yaşadığı əraziyə raket atılmasının anlaşılmaz olduğunu deyib və bunu “böyük axmaqlıq” adlandırıb.\nİkinci Qarabağ Müharibəsində Ermənistanın ümumiyyətlə “İsgəndər”dən istifadə etməsi barədə heç bir yerdə məlumat yoxdur. Yalnız Sarqsyanın məlumatına (bəlkə də versiyasına) əsasən “İsgəndər” Şuşaya atılıb, amma bunu sübut edən bir dənə də dəlil təqdim etməyib.\nSarqsyan niyyətlərini pərdələyə bilmir\nƏslində Sarqsyan müsahibəsində dinc əhalinin ölümünə heyfslənmir, yalnız bunu taktiki yanlışlıq kimi qiymətləndirir.\nSarqsyan Ermənistanın mülki əhalini hədəfə almasını Gəncədəki hərbi aerodromu vurmaq planı ilə əlaqələndirir – yəni səhvən mülki əhali bombardmana məruz qalıb kimi bir görüntü yaratmaq istəyir.\n“Axmağın biri Gəncədə hərbi aerodromu havaya uçurduqlarını söylədi. Sonradan isə məlum oldu ki, bu, yalandır. Onlar başqa raketlərlə dinc əhalinin yaşadığı əraziləri vurdular. Bu isə beynəlxalq etirazlara səbəb oldu. Böyük ağılsızlıq nəticəsində Azərbaycan daha amansızlıqla Xankənidini, Xocavəndi bombaladı”, – deyən Sarqsyan az keçmir ki, özünün mülki əhalinin canına yanan obrazını darmadağın edir.\nSarqsyan deyir ki, gərək “İsgəndər” raketləri neft və qaz kəmərlərinə atılaydı – bununla da mülki infrastruktura və mülki əhaliyə qarşı qəzəbini dilə gətirir.\nOnun dinc sakinlərə qarşı nifrətinin digər göstəricisi isə cəbhədən kənarda yerləşən Bərdəyə raket zərbəsi endirilməsindən danışmamasıdır.\nGörünür, Sarqsyan bunu strateji addım kimi dəyərləndirir, elə Gəncəni də. Sadəcə mətnaltı olsa da, Gəncədə əhalinin atəşə tutulmasındə tələskənliyə yol verildiyini bəyan edir.\nMülki əhali hədəfə alınsa da, Gəncə və Bərdə raket atəşlərinə məruz qalsa da, Azərbaycan mübarizəsindən dönmədi və mülki obyektləri vurmadan müharibədə qələbə qazandı.\nSarqsyan özü də etiraf edir ki, Azərbaycan yalnız hərbi obyektlərə və elektrik stansiyalarına zərbələr endirib.\n“İsgəndər” Azərbaycan üçün qırmızı xəttdir\nErmənistan müharibə dövründə mülki əhaliyə qarşı planı həyata keçirməklə iki məqsəd güdürdü: Azərbaycan əhalisi müharibədən qorxsun və etiraz etsin, ikincisi isə Azərbaycan Ermənistan ərazisinə zərbə endirsin, bununla da Kollektiv Təhlükəsizlik Müqaviləsi Təşkilatı münaqişəyə ortaq olsun.\nAncaq Azərbaycanın böyük strateji səbri, üstəgəl xalqın dirənişi sayəsində Ermənistan istəyinə nail olmadı.\nLakin göstəricilərindəki üstünlük və böyük dağıdıcı gücə malik “İsgəndər” Azərbaycan üçün qırmızı xətt idi.\nSarqsyan bu mənada haqlıdır ki, Ermənistan “İsgəndər”dən istifadə etməyə özündə cəsarət tapmayıb.\nGəlin, bunu oktyabrın 6-da Müdafiə naziri Zakir Həsənovun keçirdiyi xidməti müşavirə ilə əlaqələndirək.\nHəmin müşavirədə Zakir Həsənov düşmən tərəfindən “İsgəndər” əməliyyat-taktiki raket komplekslərinin tətbiq olunacağı halda adekvat tədbir görüləcəyini bildirmişdi. Nazir Azərbaycan Ordusuna arsenalındakı yüksək dəqiqlikli və böyük dağıdıcı qüvvəyə malik silah növlərini tətbiq etməklə düşmən tərəfinin hərbi-strateji infrastrukturuna böyük zərbələr endirməyi planlaşdırmağı əmr etmişdi.\nAzərbaycan Müdafiə Nazirliyi Ermənistanın Qarabağdakı raket sistemlərini sıradan çıxarılmasını əks etdirən videokadrları mütəmadi olaraq yayımlayırdı.\n2020-ci ilin sentyabrın 27-dən etibarən başlanan və noyabrın 10-dək davam edən müharibədə Azərbaycanı heç bir addım geri çəkilməyə vadar etməzdi – “İsgəndər” raketləri atılsaydı belə.oxu.az\nBir ilə yaxındır ki, adamlar ailə qura bilmirlər\nAzərbaycanda sabiq icra başçısı dünyasını dəyişdi - FOTO


Category 19 – İyun – 2015 – HEFTEAZ.INFO\nYou are here: Əsas səhifə » America’s Got Talent şousun Çarli Çaplini Ermənistandan deportasiya olunan azərbaycanlıdır\nİyun 19th, 2015\nAmerica’s Got Talent şousun Çarli Çaplini Ermənistandan deportasiya olunan azərbaycanlıdır\nBy Aqil Mahmudov On 19 İyn, 2015 At 06:17 Axşam | Categorized As MARAQLI | With 0 Comments\nAmerikanın məşhur America’s Got Talent şousunda azərbaycanlı Üzeyir Novruzov çıxışı ilə auditoriyanı heyran edib. 39 yaşlı Üzeyir Novruzov hazırda Las-Veqasda yaşayır. Üzeyir Novruzov Çarli Çaplinin fanatı olduğunu və müxtəlif sirk trüklərini yerinə yetirdiyini bildirib. Onun çıxışını juri ayaq üstə alqışlayıb və o, növbəti mərhələdə iştirak hüququ qazanıb. Üzeyir Novruzov və sirk ustaları olan qardaşları Oqtay, […]\nLedi Qaqa qonorarını Azərbaycanda siyasi məhbusların ailələrinə verməyə çağrılıb\nBy Aqil Mahmudov On 19 İyn, 2015 At 06:36 Axşam | Categorized As GÜNDƏM | With 0 Comments\n“Təəssüf ki, sizin çıxışınız da həmin ört-basdırın, öz xalqına qarşı getdikcə daha düşmən mövqe tutan avtoritar rejimin misilsiz təbliğatının bir parçasına çevrilmişdir” “Haqlar Naminə İdman” Beynəlxalq Hüquq Müdafiə Təşkilatları Koalisiyası bir həftə əvvəl Bakıda Avropa Oyunlarının açılışında iştirak etmiş məşhur pop ulduzu Ledi Qaqaya məktub göndərib. Koalisiya müğənninin insan hüquqlarının ciddi şəkildə pozulduğu bir ölkədə […]\nFəzail Ağamalı “Yeni Müsavat”ın müdafiəsinə qalxdı\nBy Aqil Mahmudov On 19 İyn, 2015 At 04:14 Axşam | Categorized As SİYASƏT | With 0 Comments\n““Yeni Müsavat” qəzetini dövlətə satılmaqda ittiham edənlər Azərbaycanın ən savadlı və təcrübəli psixatırına müraciət etsinlər”. Bu fikirləri AzVision.az-a açıqlamasında Ana Vətən Partiyasının sədri, deputat Fəzail Ağamalı bildirib. Partiya sədri vurğulayıb ki, dövlətçilik mövqeyində dayanan qəzeti hakimiyyətə satılmaqda ittiham etmək xoşagələn yanaşma deyil: “Bu gün “Yeni Müsavat” qəzeti dövlətçilik mövqeyində dayanaraq özünün təhlil yazılarında və ayrı-ayrı […]\nAvropa Oyunlarından sonra ölkədə nə baş verəcək?\nBy Aqil Mahmudov On 19 İyn, 2015 At 04:05 Axşam | Categorized As SİYASƏT | With 0 Comments\nÖlkədə son dərəcə ciddi proseslər başlayır Azərbaycanda siyasi sistem bütün nöqsanları ilə özünü qabarıq şəkildə büruzə verir. Paradiqmal dəyişikliklər qaçılmaz görünür. Mövcud status-kvo kataklizmlərin xəbərçisidir. Ölkədə ciddi proseslərin başlana biləcəyi də istisna edilmir. Siyasi düşərgələri bürümüş cılız intriqalar fonunda yalnız çevik müşahidəçinin sezə bildiyi koordinal dəyişikliklər qaçılmaz görünür. Odur ki, belə bir sual yaranır – […]\nFİFA-dakı əməliyyatların pərdəarxası məqamları\nBy Aqil Mahmudov On 19 İyn, 2015 At 04:44 Axşam | Categorized As İDMAN | With 0 Comments\n…Və ya futbol təkcə oyun deyil FİFA-da baş verən son hadisələr dünya mətbuatının əsas müzakirə mövzusu oldu. Müzakirə mövzusunun ana xətti isə bu idi: FİFA-da baş verənlər daha çox siyasi qarşıdurmanın, ABŞ və Avropanın Rusiya ilə apardığı soyuq müharibənin təzahürüdü. Əslində, bu iddianın bəlli səbəbləri var. Rusiya ciddi-cəhdlə FİFA prezidenti Zepp Blatteri müdafiə edirdi. Hətta […]\n42 mindən çox şagird ana dilindən 2 alıb\nBy Aqil Mahmudov On 19 İyn, 2015 At 04:44 Axşam | Categorized As PROBLEM | With 0 Comments\nTələbə Qəbulu üzrə Dövlət Komissiyası (TQDK) 2, 6, 11, 16 iyunda Azərbaycanın bütün orta ümumtəhsil müəssisələrində mərkəzləşdirilmiş qaydada keçirdiyi buraxılış imtahanlarının nəticələrinə dair statistik məlumatları açıqlayıb. TQDK-nın yaydığı məlumatda bildirilir ki, bütün imtahanlarda 105 346 nəfər IX sinif şagirdi, 86 156 nəfər XI sinif şagirdi iştirak edib. Respublika üzrə ümumi orta təhsil bazasında (9 illik) […]\nİslam Partiyasının sədri Mövsüm Səmədov cəza kamerasına salınıb\nBy Aqil Mahmudov On 19 İyn, 2015 At 04:43 Axşam | Categorized As SİYASƏT | With 0 Comments\nVəkil: “Bu, tam qanunsuzluqdur. İnsanın cəza kamerasına salınması onun müdafiə hüququnu məhdudlaşdıra bilməz” Hazırda Qobustan qapalı həbsxanasında cəza çəkən Azərbaycan Islam Partiyasının lideri Mövsüm Səmədov cəza kamerasına (karser) salınıb. Ailə üzvləri M.Səmədovun artıq 6 gündür ki, cəza kamerasına salındığını bildirirlər. Vəkil Anar Qasımlı “Turan İA”a bildirib ki, iyunun 19-da Qobustan həbsxanasına gedərək Səmədovla görüşməyə cəhd edib. […]


GUAM-a üzv dövlətlərin xarici işlər nazirləri birgə Protokol imzalayıb\nBu gün nazir Ceyhun Bayramovun ATƏT-in Nazirlər Şurasının Stokholmda təşkil olunan 28-ci iclasında iştirakı çərçivəsində GUAM-a üzv dövlətlərin Xarici İşlər Nazirləri Şurasının 38-ci görüşündə iştirak edib.\nXarici İşlər Nazirliyinin Mətbuat xidməti idarəsi xəbər verir ki, Gürcüstanın sədrliyi ilə keçirilən görüşdə çıxış edən nazir Ceyhun Bayramov, pandemiya şəraitində GUAM üzv ölkələri ilə əməkdaşlıq, müxtəlif istiqamətlərdə GUAM çərçivəsində layihələrin həyata keçirilməsi, habelə müharibə sonrası bölgədə mövcud olan vəziyyət barədə həmkarlarına məlumat verib.\nAzərbaycanın işğaldan azad edilmiş ərazilərində geniş miqyaslı bərpa və yenidən qurma işləri həyata keçirilir. Bu işlər nəticəsində azərbaycanlı məcburi köçkünlər öz evlərinə təhlükəsiz və ləyaqətli şəkildə geri dönəcəklər.\nİsveçin paytaxtı Stokholmda GUAM Xarici İşlər Nazirləri Şurasının 38-ci iclası keçirilib.\nİclasda Azərbaycan, Gürcüstan, Ukrayna və Moldovanın xarici işlər nazirləri iştirak edib.\nGörüş ATƏT XİN Şurasının iclası çərçivəsində baş tutub.\n2 Dekabr 2021 18:12 497\n20 Yanvar 17:07 189\n20 Yanvar 16:44 196\n20 Yanvar 16:43 217\n20 Yanvar 16:19 231\n20 Yanvar 15:34 238\n20 Yanvar 14:51 259\n20 Yanvar 14:25 273\n20 Yanvar 14:21 280\n20 Yanvar 14:17 889\n20 Yanvar 13:58 273\n20 Yanvar 13:54 273\n20 Yanvar 13:53 287\n20 Yanvar 13:50 315\n20 Yanvar 13:00 301\n20 Yanvar 12:58 294\n20 Yanvar 12:25 301\n20 Yanvar 12:23 308\n20 Yanvar 12:22 322\n20 Yanvar 12:21 308\n20 Yanvar 12:19 315\n20 Yanvar 12:17 308\n20 Yanvar 12:14 329


Lavrov: Moskva sərhədlərin delimitasiyası məsələsində Bakı və İrəvana məsləhət xidmətləri göstərməyə hazırdır — «İnterfax» — Ən son Azərbaycan, Gürcüstan və Ermənistan xəbərləri\nXarici siyasət 23.06.2022 21:36\nLavrov: Moskva sərhədlərin delimitasiyası məsələsində Bakı və İrəvana məsləhət xidmətləri göstərməyə hazırdır\nRəsmi Moskva Azərbaycanda və Ermənistanda sərhədlərin delimitasiyası və demarkasiyası üzrə iki komissiyanın işi məsələsində Bakı və İrəvana məsləhət xidmətləri göstərməyə hazırdır. Bu barədə Rusiyanın XİN başçısı Sergey Lavrov bəyan edib.\n“Biz həm də başqa razılaşmalara uyğun olaraq Azərbaycanda və Ermənistanda sərhədlərin delimitasiyası və demarkasiyası üçün yaradılmış iki komissiyanın xətti üzrə işə məsləhət xidmətləri göstərməyə də hazırıq. Bu barədə konkret təkliflər var. Onları Sizinlə müzakirə etməyə şad olaram”, - Lavrov cümə axşamı Bakıda Azərbaycan prezidenti İlham Əliyevlə görüşdə bildirib.\nLavrovun sözlərinə görə, kommunikasiyaların açılması üzrə üçtərəfli işçi qrupunun fəaliyyətində “müəyyən irəliləyiş” var.\n“Biz üç lider tərəfindən 2020-ci ilin noyabrında, 2021-ci ilin yanvarında və noyabrında imzalanmış üç sənədin reallaşmasına hər vasitə ilə kömək etməyə hazırıq.Bizim dəyərləndirməmizə görə, kommunikasiyaların açılması üzrə üçtərəfli işçi qrupunun fəaliyyətində müəyyən irəliləyiş var”, - Lavrov vurğulayıb.\nBu mənada, nazir avtomobillərin maksimum komfort şəkildə hərəkətinə süni maneə yaradılmaması üçün Ermənistan tərəfi ilə nəqliyyat kommunikasiyaları ilə əlaqədar məsələlərin razılaşdırılmasını zəruri hesab edir.\n“Mənə belə gəlir ki, avtomobillərin maksimum komfort şəkildə hərəkətinə heç bir süni maneə yaradılmaması üçün bu işin təşkili məsələsini necə həll etmək barədə ümumi fikir formalaşır. Rusiya nəticə əldə olunana qədər bu işə kömək edəcək”, - Lavrov vurğulayıb.\nRusiya XİN başçısı həmçinin qeyd edib ki, Moskva Bakı ilə İrəvan arasında sülh müqaviləsinin imzalanmasına dair danışıqlar məsələsi üzrə kömək etməyə hazırdır.\n“Biz eşitmişik, Ermənistan tərəfi, baş nazir Paşinyan bu mövzuda danışıqlar aparmağa hazırdır. Biz burada da Azərbaycanın və Ermənistanın razılığı ilə kömək göstərməyə hazırıq”, - Lavrov bildirib. **\nTeqlər: LAVROV, ERMƏNISTAN, MÜNASIBƏTLƏR\nLavrov: “Minsk qrupu fəaliyyətini ABŞ və Fransanın təşəbbüsü ilə dayandırıb” Paşinyan Azərbaycanla sərhədlərin delimitasiyası məsələsində Rusiyadan kömək gözləyir Lavrov: Bakı və İrəvan dövlət sərhədinin delimitasiyası və demarkasiyası ilə bağlı komissiyanın yaradılması şərtlərini müzakirə edir Lavrov: Azərbaycan, Rusiya və Ermənistan liderlərinin görüşünün baş tutması üçün bütün tərəflərin razılığı olmalıdır Lavrov hesab edir ki, Ermənistanda keçirilən seçkilərin Qarabağda vəziyyətə necə təsir edəcəyini qiymətləndirmək tezdir Lavrov Azərbaycan ilə Ermənistan arasında danışıqların intensivləşdirilməsinə tərəfdardır


Satılır 3 otaqlı Yeni Tikili İnşaatçılar metrosu Yasamal rayonu Qiyməti 138000 manat\nElanın kodu: 232060\nQaz və Çıxarış ! Yasamal rayonu, “İnşaatçılar ” metrosu çıxışında, tam yaşayışlı yeni tikilidə 2 otaqdan 3 otaqa düzəldilmiş mənzil mebellər ilə birlikdə satılır. Yaxşı təmirli. Mərtəbə: 10/17. Ümumi sahəsi: 73 kv.m., parket döşəmə, hündür tavan. KATV, internet-wifi. İstilik sistemi “Kombi”. Quraşdırılmış mətbəx mebeli və texnikası. 1 eyvan. Mühafizə olunan həyəti, 2 sürətli “Sigma” liftlər, yerüstü avto dayanacaqlar. Yaxınlıqdakı metro: “Elmlər Akademiyası”. KOD: 19604


Paşinyan Sərkisyanı ələ saldı: "İsgəndər", sınıq-salxaq... » Yeniləşən Azərbaycan\nYeniləşən Azərbaycan » Manşet » Paşinyan Sərkisyanı ələ saldı: "İsgəndər", sınıq-salxaq...\nVirtualaz.org xəbər verir ki, müxalif deputat, “Çıxış” blokunun liderlərindən biri Nikol Paşinyan Sərkisyanın özünü Emənistanın təhlükəsizliyinə əsas təhdid adlandırıb, onun “İsgəndər” raketi ilə hədələməsini 80-ci illərin “Rekord” televizoronu “Panasonik”in pultu ilə işə salmaq cəhdi ilə müqayisə edib.\nPaşinyan isə Sərkisyandan sonra Vanadzorda seçicilərlə görüşündə deyib ki, xalqı bu uçurumdan çıxarmaq üçün onlar evlərin damında tullanmağa da hazırdırlar. “O bizə deyir ki, bizim dama qalxmağımız xoşuna gəlmir. Lakin bağışlayın məni, bu gün Respublika Partiyası elə adamların namizədliyini irəli sürüb ki, 10 il deputat olduqları vaxtda dama yox, heç tribunaya da qalxmayıblar. O zaman bu adamları təzədən niyə deputatlığa namizəd irəli sürmüşünüz?” - Paşinyan deyib.\nSərkisyanın hakim partiyanı Ermənistanın təhlükəsizliyinin təminati adlandırması və ali baş komandan kimi “lazım gəlsə, gözünü belə qırpmadan” Azərbaycana qarşı “İsgəndər” raketlərini tətbiq edəcəyi haqda dediklərinə cavab olaraq Paşinyan deyib ki, hazırda Sərkisyanın özü Ermənistan üçün ən başlıca təhdiddir.\n“İsgəndər” raketləri nə qədər müasir texnika olsa da, o, ötən əsrin 80-ci illərinin “işə düşməyən” tankları ilə birlikdə vahid təhlükəsizlik sistemi ola bilməz. Bu ona bənzəyir ki, kimsə 80-ci illərin sovet televizoru “Rekord”u “Panasonik”in məsafədən idarəetmə pultu ilə işə salmağa çalışır. Serj Sərkisyan Ermənistanın milli təhlükəsizliyini iflasa uğradıb və xalq onun təhlükəsizlik sahəsində xidmətlərindən imtina etməlidir”, - müxalif deputat bildirib.


Azərbaycan Dastanları - 1. cild » KitabYurdu.org\nKitabYurdu » Kitab » Ədəbiyyat » Azərbaycan Dastanları - 1. cild\nAzərbaycan el ədəbiyyatının ən maraqlı və rəngarəng mövzularla zəngin janrlarından biri dastanlardır. Dastanlarımızda millətin mənliyi, bənzərsizliyi, fəlsəfi və əxlaqi baxışları, dünya görüşü və dünya duyumu əksini tapır, davranışın ən incə psixoloji çalarları açılır, torpağın ətri və rəngləri, dağların əzəməti, meşələrin, çayların, bulaqların sərinliyi, çöllərin, düzlərin genişliyi canlandırılır.\nTəqdim olunan cildə elin bu şifahi söz sənəti incilərindən - haqq aşığı Qurbani haqqında rəmzi-məcazi səciyyəli “Qurbani”, astral məzmunlu “Tahir və Zöhrə”, Dədə Qorqud dünyası ilə çox yaxından səsləşən “Novruz”, ailə-məişət mövzulu “Alı xan”, eləcə də qəhrəmanlıq dastanlarından məhəbbət dastanlarına keçid təsiri bağışlayan “Lətif şah”, “Şahzadə Əbülfəz” kimi çox sevilən, xalqın duyğu və düşüncələrini, istək və arzularını bütün əlvan yönləriylə tərənnüm edən dastanlar daxil edilmişdir. Geniş yayılan bu dastanlarda elin həyat və mübarizəsi tarixindən, keçmişin şirin və acı təcrübələrindən əldə olunmuş fikir və arzuları əksini tapır. Həmin fikirlərin daşıyıcıları olan dastan qəhrəmanları bir fərd olmaqdan çıxıb yurdun qəhrəmanlığı, gücü, zəkası və insaniyyət timsalına çevrilirlər.


Həkim terapevt Viktor İkonnikov hər gün yeməli olduğumuz faydalı tərəvəzi açıqlayıb. -a istinadən xəbər verir ki, onun sözlərinə görə hər gün bir iki dilim çuğundur yemək lazımdır. Yaxşı olar ki, yarım ədəd çuğunduru sürtgəcdə\nÇayı dəmləyən kimi, təzə dəm içmək olmaz. Bu qida borusu və boğaz xərçənginə səbəb ola bilər. İsti çayın zərərləri sübut olunub. -a istinadən bildirir ki,bunu türkiyəli professor Vedat Göral bildirib. "Türkiyə, Çin\nSevil-Sevinc bacılarınıın makiyajsiz paylaşdıqları BU VİDEO REKORD QIRIR\nMüğənni Sevil-Sevinc bacıları hər bir kəsin marağına səbəb olan video paylaşıb. xəbər verir ki, ifaçı fanatların xahişini nəzərə alıb, kamera qarşısına makiyajsız çıxıb:. "Hər kəs makiyajsız üzümü görmək istəyirdi. B\nKoronavirusa qarşı yerli immuniteti necə artırmalı? - 3 bilmədiyiniz SİRR\nHazırda evdə koronavirusa qarşı mübarizə tədbirləri insanların ən çox ehtiyac duyduğu məsələdir. ukraynalı həkim, fitoterapevt Boris Skaçkonun ağciyər xəstəlikləri, virus və öskürəyə qarşı tövsiyə etdiyi sadə metodları araşdırıb\nQrip olmamaq üçün bu qidaları yeyin\nTürkiyəli diyetoloq Vildan Kabataş qışda immuniteti gücləndirib xəstəliklərdən qoruyan qidaların siyahısını açıqlayıb. Cəfəri: C vitamini və dəmir anbarıdır. Böyrəkləri təmizləyir və qan şəkərini nizamlayır. İspanaq: İmmunite\nXalq artistinin nəvəsi qəzaya düşdü: Vəziyyəti ağırdır - FOTO\nXalq artisti Teymur Mustafayevin nəvəsi Teymur Mustafayev ağır qəzaya düşüb. -un əldə etdiyi məlumata görə, Teymur Mustafayev dünən gecə saatlarında avtoqəza keçirib və ağır yaralanıb. . Onun bu gün əməliyyat olunacağı gözlənilir.\nQaraçı toyu gördünüzmü? - Cazibədaar qaraçı qızı evləndi... - FOTOLAR\nRus xəbər agentliyi "Ria Novosti"nin fotoqraf Konstantin Çhalabov qaraçı toyunu çəkib. sözügedən fotoları təqdim edir:\nSosiska ən təhlükəli konserogen qidalar siyahısındadır,onu yeməyin\nSosiskadan çoxlarının xoşu gəlir. Bu səbəbdən də gün ərzində Yer kürəsində bir gündə 7 milyard sosis yeyilir. Amma, onun nə qədər zərərli olduğundan çoxları xəbərsizdir. Ənənəyə əsasən sosislər toyuq, mal və ya donuz ətində\nhicab geyimleri melumatlari 2022, hicab geyimleri haqqinda melumat , hicab geyimleri xeberleri, hicab geyimleri haqqinda ətraflı xanim.az saytında öyrənə bilərsiz


Kerri Moskvada Qarabağ problemini müzakire edecek - Azadliq Xeber\nKerri Moskvada Qarabağ problemini müzakire edecek\nKerri Moskvada Qarabağ problemini müzakirə edəcək\n11.07.2016 / 23:14 xeber –\nİyulun 14-də ABŞ dövlət katibi Con Kerri Moskvaya səfər edəcək.\nAPA-nın Reuters agentliyinə istinadən verdiyi xəbərə görə, bunu ABŞ Dövlət Departamentinin sözçüsü Con Kirbi bəyan edib.\nOnun sözlərinə görə, Con Kerri Moskvaya Parisdən, Fransa prezidenti F.Olland ilə görüşündən sonra səfər edəcək. “Dövlət katibi səfər çərçivəsində Suriya, Ukraynadakı vəziyyəti, eləcə də Dağlıq Qarabağ münaqişəsinin nizamlanmasını müzakirə edəcək”, deyə C.Kirbi bildirib.